Κάλεσμα σε συγκέντρωση διαμαρτυρίας από τον Σύλλογο Οικοτρόφων Φοιτητών Ξάνθης - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική ΚΟΙΝΩΝΙΑ ΠΑΙΔΕΙΑ - ΕΚΠΑΙΔΕΥΣΗ Κάλεσμα σε συγκέντρωση διαμαρτυρίας από τον Σύλλογο Οικοτρόφων Φοιτητών Ξάνθης\nΚάλεσμα σε συγκέντρωση διαμαρτυρίας από τον Σύλλογο Οικοτρόφων Φοιτητών Ξάνθης\n“Το νομοσχέδιο για την Ανώτατη Εκπαίδευση θα μείνει στα χαρτιά!”. Με αυτό το σύνθημα, και βασικά αιτήματα “Όχι στην πανεπιστημιακή αστυνομία! Επαναλειτουργία των σχολών με όλα τα απαραίτητα μέτρα προστασίας!”, ο Σύλλογος Οικοτρόφων Φοιτητών Ξάνθης απευθύνει κάλεσμα σε κινητοποίηση “ενάντια στο νομοσχέδιο για την ανώτατη εκπαίδευση”, την Τετάρτη 10/02, μέρα ψήφισης του νομοσχεδίου.\nΣτη σχετική του ανακοίνωση-κάλεσμα, αναφέρει:\n“Τις προηγούμενες βδομάδας χιλιάδες φοιτητές πανελλαδικά κινητοποιήθηκαν ενάντια στο νομοσχέδιο που φέρνει η κυβέρνηση για την Ανώτατη Εκπαίδευση και στην πανεπιστημιακή αστυνομία! Οι φοιτητικοί σύλλογοι με μαθητές, εκπαιδευτικούς, γονείς και εργαζόμενους στο πλευρό μας σπάσαμε στην πράξη την απαράδεκτη κυβερνητική απαγόρευση των συναθροίσεων άνω των 100 ατόμων, χαλάσαμε τα σχέδια της κυβέρνησης! Στείλαμε ξεκάθαρο μήνυμα εδώ και τώρα να αποσυρθεί το νομοσχέδιο, να παρθούν τα απαραίτητα μέτρα για να ανοίξουν ξανά οι Σχολές μας! Μετά από σχεδόν ένα μήνα συνεχόμενων και κλιμακούμενων κινητοποιήσεων σε πολλές πόλεις, με χαρακτηριστικές τις εικόνες της προηγούμενης εβδομάδας, μετά την απόρριψη του νομοσχεδίου-έκτρωμα από το σύνολο της ακαδημαϊκής κοινότητας-με εξαίρεση τα στελέχη της ΝΔ- μετά από αποκλεισμούς ιδρυμάτων πανελλαδικά αλλά και περιστατικά συλλήψεων, διώξεων και σκληρής καταστολής, η κυβέρνηση της ΝΔ πήρε την επιλογή να καταθέσει νύχτα το επίμαχο νομοσχέδιο με ακόμα πιο σκληρές διατάξεις. Δεν πρόκειται να τους αφήσουμε να περάσουν τα σχέδιά τους! Δεν πρόκειται να χαρίσουμε τις σπουδές και τις ζωές μας\nΝόμιζαν ότι με την απαγόρευση των συναθροίσεων άνω των 100 ατόμων θα σταματήσουν τον αγώνα μας, για να μπορούν ανενόχλητοι να νομοθετούν με πρόσχημα την πανδημία και με τις σχολές μας κλειστές για αυτό και έναν χρόνο τώρα ψήφισαν 113 αντιλαϊκά νομοσχέδια”. Τους χαλάσαμε τα σχέδια! Αποτελεί κοροϊδία, η κυβέρνηση που δεν έχει πάρει κανένα μέτρο προστασίας στους χώρους δουλειάς, στις σχολές και τα σχολεία, στα ΜΜΜ, να επικαλείται την απαγόρευση των συναθροίσεων για την «προστασία της δημόσιας υγείας»!!\nΤο σχέδιο για «δια ζώσης καταστολή και εξ αποστάσεως εκπαίδευση» δε θα περάσει!\nΟι απαγορεύσεις, η ένταση της καταστολής αλλά και ο σχηματισμός δικογραφίας για το μεγάλο πανεκπαιδευτικό συλλαλητήριο αποδεικνύουν ότι ο αυταρχισμός και η καταστολή είναι μόνιμο συστατικό στοιχείο της πολιτικής τους για να βάλουν στο χέρι όσους διεκδικούν. Για αυτό η τωρινή και οι προηγούμενες κυβερνήσεις η μια μετά την άλλη ενισχύουν την καταστολή σε βάρος όσων κινητοποιούνται και διεκδικούν, φοιτητών, μαθητών εργαζομένων, χτυπάνε τα δικαιώματα μας.\nΔε θα ανεχτούμε να μας αντιμετωπίζουν σαν εγκληματίες! Ξέρουμε πολύ καλά πως η ίδρυση πανεπιστημιακής αστυνομίας, οι κάμερες, αποτελούν διαχρονικά βασική επιδίωξη όλων κυβερνήσεων και των πολιτικών τους με αντίστοιχα πορίσματα, νομοσχέδια, διατάξεις κλπ.\nΣαν τον κλέφτη η Κυβέρνηση κατέθεσε στην Βουλή το νομοσχέδιο τις προηγούμενες μέρες, συνοδευόμενο από έκθεση του Γενικού Λογιστηρίου του Κράτους, στην οποία και προβλέπονται επιπλέον «δωράκια» – έσοδα από τις διαγραφές και τις πειθαρχικές διώξεις φοιτητών. Η δύναμη του φοιτητικού κινήματος τους τρομάζει και προσπαθούν να διαλύσουν κάθε δυνατότητα των φοιτητών να διεκδικούν. Άλλωστε αυτό αποδεικνύεται και από τις πειθαρχικές αλλαγές που προβλέπουν μέχρι και 3 χρόνια φυλάκισης, είτε ακόμη και χρηματική ποινή, σε φοιτητές που κάνουν Γενικές Συνελεύσεις ή κινητοποιήσεις. Τα πειθαρχικά συμβούλια που θα συγκροτούνται θα κληθούν ακόμη και να διαγράφουν οριστικά φοιτητές που τελούν πράξεις “παραβατικές”, στοχοποιώντας τις διαχρονικές πρακτικές διεκδίκησης των φοιτητών. Το κόστος σπουδών μεταφέρεται στις πλάτες των φοιτητών, ενώ όσα κατακτήθηκαν με αγώνες βρίσκονται στο στόχαστρο της κυβέρνησης, με αποτέλεσμα χιλιάδες μαθητές να πετιούνται έξω από τη δημόσια δωρεάν εκπαίδευση.\nΗ κυβέρνηση που με ευθύνη της καθυστερεί τις σπουδές μας ένα χρόνο τολμά να μας απειλεί και με διαγραφή. Η αναβάθμιση των σχολών γίνεται με προσλήψεις προσωπικού και αύξηση χρηματοδότησης στο ύψος των αναγκών και όχι με διαγραφές και όρια φοίτησης στα ν+2 και ν+3!!! Μέτρο που αν σκεφτεί κανείς πως ο ΜΟ αποφοίτησης στις περισσότερες σχολές ξεπερνά τα όρια που θέτει το υπουργείο γίνεται φανερό τι αποτελέσματα θα έχει για την προοπτική χιλιάδων επί χιλιάδων φοιτητών, πετώντας τους εκτός των πανεπιστημίων. Το μέτρο αυτό έρχεται να ισχύσει ακόμα και για το εν ενεργεία 1ο έτος δημιουργώντας ένα ασφυκτικό πλαίσιο σπουδών που θέτει περαιτέρω εμπόδια στις σπουδές μας. Παράλληλα, το νομοσχέδιο προβλέπει την κατάργηση των επί πτυχίο εξεταστικών, οι οποίες διευκολύνουν τη λήψη πτυχίου, δυσχεραίνοντας τους ήδη εντατικοποιημένους ρυθμούς εξεταστικής.\nΗ κυβέρνηση επιχειρεί να διαμορφώσει ένα πανεπιστήμιο που όποιος αντιδρά ή θα διώκεται ή θα διαγράφεται. Οι σπουδές με αξιοπρέπεια είναι δικαίωμα. Αυτό το δικαίωμα που κατακτήθηκε με αγώνες, επιχειρούν να αναιρέσουν με την αλλαγή στο σύστημα εισαγωγής στα Πανεπιστήμια εν μέσω πανδημίας, με το οποίο χιλιάδες μαθητές υποψήφιοι δε θα έχουν πρόσβαση στη δωρεάν Εκπαίδευση, ενώ παράλληλα πριμοδοτεί τα ιδιωτικά κολέγια. Πατώντας πάνω στα βήματα των τελευταίων κυβερνήσεων με την αναγνώριση των 3ετών προγραμμάτων σπουδών η Κυβέρνηση, πιστή και αυτή στην υλοποίηση των στρατηγικών κατευθύνσεων της ΕΕ, ισοτίμησε τα πτυχία μας οδηγώντας στην πολυκατηγοριοποίηση των πτυχίων και των αποφοίτων για να πετύχει την συμπίεση των επαγγελματικών μας δικαιωμάτων προς τα κάτω.\nΑυτό που έχουμε ανάγκη δεν είναι οι κάμερες και η αστυνομία, αλλά οι ανοιχτές σχολές! Για αυτό ζωντανεύουμε τις σχολές μας και ενεργοποιούμε τους συλλόγους μας μέσα από τις γενικές μας συνελεύσεις. Οι φοιτητικοί σύλλογοι ενωμένοι, βγαίνουμε δυναμικά στο δρόμο και κλιμακώνουμε τον αγώνα μας. Μαζί με τους εργαζόμενους και όλο το λαό θα βγούμε και πάλι μπροστά μέχρι να νικήσουμε. Οι κινητοποιήσεις της προηγούμενης εβδομάδας ήταν μόνο η αρχή. Το νομοσχέδιο αυτό δε θα περάσει!\nΟύτε σκέψη για Πανεπιστημιακή Αστυνομία!Οι φοιτητές που παλεύουν για σπουδές, δουλειά και δικαιώματα δεν είναι εγκληματίες!\nΑπαιτούμε την επαναλειτουργία των σχολών μας από το εαρινό εξάμηνο!Να εξασφαλιστούν όλα τα απαραίτητα μέτρα για την προστασία της υγείας μας.\nΠροχωράμε σε κινητοποίηση την Τετάρτη, μέρα ψήφισης του νομοσχεδίου, στην Κεντρική Πλατεία στις 13:00 καλώντας τον Σύλλογο Φοιτητών Ξάνθης και τον Σύλλογο Μεταπτυχιακών και Υποψήφιων Διδακτόρων Πολυτεχνικής Σχολής Ξάνθης να πάρουν αντίστοιχες αγωνιστικές αποφάσεις ώστε να δράσουμε από κοινού”.


Ο Garrett Dillahunt στην 4η season του FearTWD\nΑρχική σελίδα ηθοποιοί FearTWD Ο Garrett Dillahunt στην 4η season του FearTWD\nΣτο Cast του Fear The Walking Dead για την 4η Season προστίθεται ο Garrett Dillahunt ως βασικός ωστόσο πληροφορίες σχετικά με τον ρόλο του δεν υπάρχουν ακόμα . Αξιοσημείωτο είναι ότι ο Garrett έχει ξαναδουλέψει στο παρελθόν με την Kim Dickens ( Madison ) στην σειρά Deadwood και ο ίδιος ήταν ένας από τους κορυφαίους υποψήφιους για τον ρόλο του Negan στην μητρική σειρά . Σύμφωνα με πηγές μας τα γυρίσματα της 4ης season της σειράς μας μεταφέρονται από το Μεξικό στο Τέξας ! Αναμένουμε νεότερα από την 4η season , πληροφορίες για το Crossover και παραπάνω λεπτομέρειες για τον ρόλο του Garrett Dillahunt θα είναι φίλος ή εχθρός της ομάδας μας ;\nΕσείς τι θέλετε να δείτε στην νέα Season του Fear ;\nΔείτε επίσης Η Jenna Elfman στην 4η season του Fear .


Το "Φτιάξτε Αγορά" στο Μπάσκετ σας επιτρέπει να δημιουργήσετε το στοίχημα που θέλετε για οποιονδήποτε αγώνα Μπάσκετ, συμπεριλαμβάνοντας το NBA και τη Λίγκα ACB. Μπορείτε να επιλέξετε από τις πιο δημοφιλείς αγορές και να υπολογίζετε τις αποδόσεις με την πρoσθήκη κάθε επιλογής. Για παράδειγμα, μπορείτε να επιλέξετε Χάντικαπ, Στοίχημα Νίκης και Συνολικά Αγώνα για να δημιουργήσετε ένα μονό στοίχημα με την απόδοση για τις συνδυαζόμενες επιλογές.\nΤα στοιχήματα που δημιουργούνται με χρήση αυτής της λειτουργίας, μπορούν επίσης να συμπεριλαμβάνονται σε πολλαπλά στοιχήματα που αποτελούνται από άλλα στοιχήματα του Φτιάξτε Αγορά ή έναν συνδυασμό επιλογών του Φτιάξτε Αγορά και άλλων επιλογών. Για παράδειγμα, μπορείτε να φτιάξετε ένα στοίχημα για τους αγώνες ΓΣ Γουόριορς @ ΤΟΡ Ράπτορς και ΛΑ Κλίπερς @ ΜΙΑ Χιτ και να το τοποθετήσετε ως ένα διπλό του Φτιάξτε Αγορά. Μπορείτε επίσης στη συνέχεια να προσθέσετε επιλογές από άλλους αγώνες Μπάσκετ ή οποιοδήποτε άλλο άθλημα για να τα συνδυάσετε όλα σε ένα πολλαπλό στοίχημα.\nΜπορείτε να κάνετε έως και 12 επιλογές, για να δημιουργήσετε το ξεχωριστό σας στοίχημα. Επιλέξτε από μια ευρεία γκάμα αγορών και προϋποθετικών, συμπεριλαμβάνοντας (όπου είναι διαθέσιμες για τον επιλεγμένο αγώνα):\nΕναλλακτικά Συνολικά Αγώνα\nΤο "Φτιάξτε Αγορά" στο Μπάσκετ είναι διαθέσιμο σε όλους τους αγώνες Μπάσκετ, με εξαίρεση τους Big 3 ή 3x3 αγώνες.


Συνεργασία από οπουδήποτε για το σχεδιασμό συμβάντων πωλήσεων - Outlook\nΣυνεργασία από οπουδήποτε για το σχεδιασμό συμβάντων πωλήσεων\nOutlook 2019 Outlook 2016 Microsoft Teams Περισσότερα... Λιγότερα\nΗ αποφυγή ελλείψεων και η μεγιστοποίηση του χρόνου σας σε εκδηλώσεις πωλήσεων απαιτεί τη συγκέντρωση των ατόμων για τον προγραμματισμό και το σχεδιασμό των συμβάντων. Χρειάζεστε έναν εύκολο τρόπο για να επικοινωνείτε με τα μέλη της ομάδας και τους ενδιαφερομένους οπουδήποτε, οποιαδήποτε στιγμή.\nΣυνδέστε τις ομάδες πωλήσεων, τους ενδιαφερόμενους και τους ειδικούς σας για να εργαστείτε με τη στρατηγική εκδήλωσης και να διασπάσετε παρουσιάσεις περιόδων λειτουργίας σε ένα κανάλι του Microsoft teams. Χρησιμοποιήστε συνομιλίες και βιντεοκλήσεις ή κλήσεις ήχου για να συζητήσετε έγγραφα και πληροφορίες για τα προσεχή συμβάντα. Ενημερώστε ολόκληρο το κανάλι στις περιόδους λειτουργίας break-out και χρησιμοποιήστε το @mentions για να κάνετε ping στα επιλεγμένα μέλη της ομάδας που πρέπει να ανταποκριθούν.\nΧρησιμοποιήστε το Outlook για να προγραμματίσετε μια σύσκεψη για να αντιμετωπίσετε τις αλλαγές της τελευταίας στιγμής στο κατάστρωμα της περιόδου λειτουργίας σας. Το Outlook σάς επιτρέπει να βλέπετε τη διαθεσιμότητα όλων για να βρίσκετε γρήγορα μια ώρα που λειτουργεί.\nΣυνδέστε τους αντιπροσώπους πωλήσεων, τους ενδιαφερόμενους και τους ειδικούς από οπουδήποτε.\nΕπιλύστε προβλήματα και προσεγγίστε γρηγορότερα τη συμφωνία.\nΕπιλέξτε τη διαθεσιμότητα των μελών της ομάδας πριν από τον προγραμματισμό συσκέψεων.


1 - To πρώτο audio book του radiobubble\nανέβηκε στις 22-Jan-2009 από radiobubble\nΓενημένος στο Φάληρο, μπαρκάρησε στα δεκάξι του σε ένα γκαζάδικο, κυνηγώντας ένα φάντασμα, μία ελληνοολλανδή έφηβη από το Ρότερνταμ, τη Δάφνη. «Δεν μπορεί, όλα τα καράβια, κάποια στιγμή πιάνουν Ρότερνταμ», είχε σκεφτεί. Το καράβι, έκανε τρία χρόνια να πιάσει Ρότερνταμ. Την έψαξε μα δεν την βρήκε. Ήταν με τους γονείς της στην Ελλάδα. Φτάσανε κάποια στιγμή στο Ντέρμπαν. Ο Δημοσθένης την κοπάνησε, χωρίς χαρτιά, σκαστός απ’το καράβι. Έμεινε δέκα χρόνια στη Νότιο Αφρική. Ντέρμπαν, Καίηπ Τάουν, Γιοχάνεσμπουρκ. Μετά, έφυγε με μιά ελβετή, -μιγάδα, απ’το Ρεγιουνιόν- και πήγε στην Ελβετία γιά ένα χρόνο. Βαρέθηκε και πήγε στην Αμερική. Μέτφορντ - Όρεγκον, τριάντα χρόνια. Παντρεύτηκε, έκανε έναν γιό, χώρισε, τον μεγάλωσε μόνος του, πούλησε τις επιχειρήσεις που είχε στο μεταξύ φτιάξει και ήρθε στην Αθήνα.\nΤο πρώτο audio book του radiobubble είναι μια παραγωγή της Λέσχης των Τιποτένιων.\nΠερισσότερα για τη Λέσχη στο radiobubble, εδώ.\nΈχουν ήδη γραφτεί τα δέοντα εδώ και εδώ.\nby contrabbando - Μπράβο Λέσχη, αυτό είναι πρωτοπορία. Για εμάς που πρωτοακούσαμε τις διηγήσεις ήταν από τις πιο ταξιδιάρικες και λιτές "ακουστικές γραφές". Περιμένουμε τη συνέχεια...- Καίσαρ\nby Ευριπίδης Αγγελόπουλος - Λέω κι εγώ, πού τα βρήκε η Λέσχη τα λεφτά να φτιάξει audio book... Έτσι όμως εξηγούνται όλα: http://www.fantareal.gr/contents/toxo.html :)\nby Rodia - Ευριπίδη,\nΠρόκειται για έξυπνη υλοποίηση του "παλίντονου" τόξου του Οδυσσέα. Δεν γνωρίζω αν έχει ευρεία εφαρμογή.\nΗ ΦΑΝΤΑ ΡΕΑΛ (εκ του ΦΑΝΤΑ-σία ΡΕΑΛ-ισμός, γνωστή και ως ΦΑΝΤΑ-ΡΕΑΛ 2-0 !!) είναι εταιρεία που συνεργάζεται με την ΠΡΟΕΤ.\n(οι πληροφορίες από ένα φίλο μηχανικό)\nby al3kos00 - Thelw na pisteuw pws den eimai o monos pou perimenei me anupomonhsia ton epomeno tomo ths istorias auths. Nomizw omws pws einai krima na prepei na perimenoume toso polu kairo gia na montaretai h istoria me tragoudia pou den kollane ka8olou me thn afhghsh!!!


Το αίτιο της νόσου είναι η ανώμαλη παραγωγή αντισωμάτων έναντι του υποδοχέα της ακετυλοχολίνης (αυτοάνοση αντίδραση). Τα αντισώματα αυτά καλύπτουν την θέση που προορίζεται για την ακετυλοχολίνη με αποτέλεσμα αυτή να μην μπορεί να δράσει.\nΚατά συνέπεια δεν είναι δυνατή η μυϊκή συστολή ή σύσπαση.\nΤο βασικό σύμπτωμα του ασθενούς είναι η εύκολη κόπωση. Οι οφθαλμικοί μύες βλάπτονται πολύ συχνά και πολλές φορές είναι οι πρώτοι που χαρακτηρίζουν την συμπτωματολογία. Συγκεκριμένα ο ασθενής εμφανίζεται με πτώση του ενός ή και των δύο βλεφάρων η οποία επιδεινώνεται με την κόπωση (π.χ.\nκατά την διάρκεια της ημέρας). Επίσης, μπορεί να συνυπάρχει διπλωπία. Αν η συμπτωματολογία περιορίζεται μόνο στους οφθαλμικούς μύες τότε αναφερόμαστε στην 'οφθαλμική μυασθένεια'. Αν, αντίθετα, η νόσος αφορά το σύνολο των μυών του σώματος τότε ο ασθενής (π.χ.\nεύκολη κόπωση κατά την βάδιση) η οποία μπορεί να αφορά και τους αναπνευστικούς μύες (δύσπνοια). Η εμφάνιση δύσπνοιας αποτελεί επείγουσα ιατρικής κατάστασης δεδομένου ότι ο ασθενής μπορεί να χρειαστεί μηχανική υποστήριξη της αναπνοής.


Καθαρισμος πινελων SOS - Βάλε φαντασία!!!!\nΚαθαρισμος πινελων SOS\nΔημοσιεύτηκε από το χρήστη Ελινα Ζουμπουλιδου στις 12 Οκτώβριος 2011 στις 13:15 στην κατηγορία Τεχνικές Decoupage\nΚοριτσια χρειαζομαι μια βοηθεια καθ'οτι ασχετη...Τα πινελα που χρησιμοποιειτε για βερνικι νεφτιου μετα πως τα καθαριζετε?Εβαλα διαλυτικο σε ενα πριν λιγο κ εχει σκληρυνει.Τωρα τι να κανω να βαλω ζεστο νερο?Και το διαλυτικο πως το χρησιμοποιουμε,μηπως επρεπε να το αφησω για πολυ λιγο μεσα το πινελο κ οχι για πολυ?Οποια βοηθεια ευπροσδεκτη,ευχαριστω προκαταβολικα.\nPermalink Απάντηση από τον/την Konstantina Kosmopoulou στις 12 Οκτώβριος 2011 στις 13:52\nEλινα μου, εγώ έκανα όλα αυτά που λες κ πάλι άχρηστα είναι! Τα άφησα 2 μέρες στο διαλυτικό, μετά σε ασετον καθαρο, τα έβρασα αλλά τίποτα....\nPermalink Απάντηση από τον/την Maria Proimaki στις 12 Οκτώβριος 2011 στις 14:00\nΔεν κάνει το ασετόν θες νέφτι. Αφού τελειώσεις θα βάλεις σε ένα ποτήρι νέφτι και θα τα καθαρίσεις και στο καπάκι θα του κάνεις μια ωραιότατη σαπουνάδα και θα το ξεπλύνεις. Μετά μπορείς να το χρησιμοποιήσεις όπου αλλού θες. Απλός να το καθαρίσεις καλά με τον νέφτι.\nPermalink Απάντηση από τον/την MARIA στις 12 Οκτώβριος 2011 στις 14:01\nΕγώ τα αφήνω λίγο στο διαλυτικό και έπειτα τα πλένω με ζεστό νεράκι και σαπούνι..Καθαρίζουν πάντα..Ίσως όμως να παίζει ρόλο και η ποιότητα του πινέλου..\nPermalink Απάντηση από τον/την Ελινα Ζουμπουλιδου στις 12 Οκτώβριος 2011 στις 14:13\nΛοιπον μολις πηγα να δω σε τι κατασταση ειναι το πινελο μου και...διαλυθηκε!!χαχαχα!εντελως,φυγαν οι τριχες απο τη ριζα ολες!Καλε γιατι μου συνεβη αυτο?\nPermalink Απάντηση από τον/την Konstantina Kosmopoulou στις 12 Οκτώβριος 2011 στις 15:23\nxaxaxa! δεν τον προλάβαμε τον ασθενή κορίτσια! αυτοκτόνησε!\nPermalink Απάντηση από τον/την Konstantina Kosmopoulou στις 12 Οκτώβριος 2011 στις 15:31\nΜαρία Πρωιμάκη, ευχαριστούμε για τη συμβουλή. Αν την ήξερα νωρίτερα δεν θα είχα ξεκληρήσει το πινελάκι μου το αγαπημένο. Παρ'όλα αυτά μετά από το νέφτι + τη σαπουνάδα είναι πάλι μαλακό? Η τρίχα αν είναι η μαλακιά ή ή άσπρη η χοντρή παίζει ρόλο ή σε όλα τα πινέλα κάνουμε το ίδιο?\nPermalink Απάντηση από τον/την Δημητρης Ελευθεριαδης στις 12 Οκτώβριος 2011 στις 15:43\nTα πινελα τα καθαριζουμε αμεσως μετα τη βαφη με ΔΙΑΛΥΤΙΚΟ ΝΙΤΡΟΥ .Τα πινελα που εχουν ξεραθει τα καθαριζουμε με ΔΙΑΒΡΩΤΙΚΟ,βαζουμε τοσο οσο να σκεπαστουν οι τριχες, τα αφηνουμε και σιγα σιγα μαλακωνουν και γινονται καλυτερα απο καινουρια. Το ΝΕΦΤΙ κιτρινιζει το λευκο,το ΔΙΑΛΥΤΙΚΟ ΝΙΤΡΟΥ οχι. Τα πινελα που εχουν φυσικη τριχα κανουν για λαδομπογιες και βερνικια και καθαριζωνται χωρις να χαλανε.\nPermalink Απάντηση από τον/την Eleftheria στις 12 Οκτώβριος 2011 στις 21:20\nΚαλα ε? Δεν σας προλαβαίνω! Ελίνα δεν μπορείς να πεις...ούτε οι ghost busters τέτοια άμεση ανταπόκριση! Εγώ τα καθαρίζω με νέφτι πάντως όταν χρησιμοποιώ υλικά νεφτιού. Αν έχει σκληρύνει το αφήνεις παραπάνω, μια μέρα σχεδόν και καθαρίζει. Αν όμως το αφήσεις παραπάνω παίζει να αυτοκτονήσει που λέει και η Κωνσταντίνα!\nΠάντως εγώ μετά το νέφτι το καθαρίζω και με σαπούνι και με ζεστό νερό. Η Σοφία δε, μου είχε πει ότι το καλύτερο είναι το πράσινο σαπούνι. Όσο για το διαβρωτικό που λέει ο Δημήτρης δεν είμαι και πολύ σίγουρη. Αυτός που αγοράζω τα χρώματα μου είπε ότι τα αχρηστεύει τα πινέλα, αλλά δεν έχω δοκιμάσει για να σου πω στα σίγουρα!\nAnyway, το επόμενο πινελάκι ας ελπίσουμε να το προλάβουμε!\nPermalink Απάντηση από τον/την Ελινα Ζουμπουλιδου στις 12 Οκτώβριος 2011 στις 23:15\nΑ σας ευχαριστω πολυ ολους για τις απαντησεις!Δεν ξερω ισως το αφησα πολλη ωρα το πινελο μεσα στο διαλυτικο..Λεω να αγορασω νεφτι κι εγω μηπως τα καταφερω και δεν αυτοκτονησει κανενα αλλο πινελακι μου!!!


Οιχαλία - Τρικάλων: Δεν υπάρχουν πονηρές ερωτήσεις..(Ανέκδοτο)\n..υπάρχουν μόνο πονηρά μυαλά. Η δασκάλα της Α ‘ δημοτικού έχει πρόβλημα με τον Τοτό που όλο βρίζει και δε δίνει την παραμικρή σημασία στο μάθημα.. - ‘Ποιο είναι το πρόβλημά σου? ‘ , τον ρωτάει εξαγριωμένη. ‘Είμαι πολύ έξυπνος για να είμαι στην πρώτη τάξη ‘ . Απαντά ο Τοτός με ύφος. ‘ Η αδερφή μου είναι στην τρίτη τάξη και είμαι πολύ εξυπνότερος από αυτήν. Πιστεύω πως πρέπει να πάω τουλάχιστον στην τρίτη κι εγώ ‘ . Η δασκάλα τον πάει στον διευθυντή, ο οποίος συμφωνεί να του κάνουν διάφορα tests γνώσεων κι εξυπνάδας κι αν απαντήσει σωστά, να τον βάλουν στη τρίτη τάξη. - ‘Πόσο κάνει 3×13? ‘ , ρωτά ο διευθυντής. ‘Τριάντα εννέα ‘ . - ‘Ποια είναι η πρωτεύουσα της Φιλανδίας? ‘ ‘Το Ελσίνκι ‘ .. - ‘Πότε γιορτάζουμε το έπος της Αλβανίας?....\n‘ ‘Την 28η Οκτωβρίου ‘ . Σε όλες τις ερωτήσεις του διευθυντή, ο Τοτός απαντά σωστά. Όμως, μετά αρχίζει να ρωτά η δασκάλα, η οποία τον έχει άχτι και θέλει να αποδείξει πόσο αθυρόστομος είναι. -’Τι είναι αυτά που η αγελάδα έχει 4 κι εγώ 2? ‘ , ρωτάει πονηρά η δασκάλα. ‘Τα πόδια ‘ , απαντά ήρεμα ο Τοτός. - ‘Τι είναι αυτό που έχεις μέσα στο παντελόνι σου, ενώ εγώ δεν έχω? ‘ ‘Τσέπες ‘ . - ‘Τι είναι μαλλιαρό, οβάλ, γλυκό και μέσα υγρό? ‘ ‘Η καρύδα ‘ . - ‘Τι μπαίνει μέσα σκληρό και ροζ και βγαίνει μαλακό και βρεγμένο? ‘ Ο διευθυντής ανοίγει διάπλατα τα μάτια του, αλλά πριν προλάβει να μιλήσει ο Τοτός λέει με αυτοπεποίθηση: ‘Η τσίχλα ‘ . - ‘Τι κάνει ο άντρας όρθιος, η γυναίκα καθιστή και το σκυλί στα τρία πόδια του? ‘ , ρωτά ακόμη πιο έντονα η δασκάλα. ‘Χειραψία ‘ . Η δασκάλα τα έχει πάρει στο κρανίο! Αποφασίζει λοιπόν να χτυπήσει πιο δυνατά: - ‘Χώνεις τα παλούκια μέσα μου. Με πιέζεις, με καρφώνεις κι εγώ ανεβαίνω. Δεν προλαβαίνεις να τελειώσεις κι εγώ βρέχομαι. Τι είμαι? ‘ Τα μάτια του διευθυντή ανοίγουν τρομαγμένα, αλλά πάλι πριν προλάβει να πει κάτι, ακούει τον Τοτό να απαντά: ‘Η σκηνή! ‘ , απαντά με σιγουριά ο Τοτός. - ‘Βάζεις το δάχτυλο μέσα μου! Με παίζεις νευρικά! Ο σωστός άντρας αυτό κάνει πρώτα. Τι είμαι? Ο διευθυντής πλέον άναυδος κοιτάζει σα χαμένος! ‘Η βέρα! ‘ , λέει θριαμβευτικά ο Τοτός. ‘ - Είμαι σε διάφορα μεγέθη. Όταν δεν είμαι καλά, στάζω. Όταν με πιάνεις και με αναταράζεις, ανακουφίζομαι…. Τι είμαι? ‘ ‘Η μύτη ‘ . - ‘Είμαι σα σκληρό δοκάρι με σουβλερή άκρη. καρφώνομαι με δύναμη τρέμοντας.. Τι είμαι? ‘ ‘Το βέλος! ‘ . - ‘Αρχίζω από ‘ μ ‘ και τελειώνω σε ‘ ι ‘ . Όταν με δοκιμάσεις λιγώνεσαι. Τι είμαι? ‘ ‘Το μέλι φυσικά! ‘ Ο διευθυντής φωνάζει: ‘ Φτάνει πια! Ποια τρίτη τάξη? Στείλε το κwλόπαιδο κατευθείαν στο πανεπιστήμιο! Εγώ από μέσα μου απάντησα λάθος σε όλες τις ερωτήσεις…!!! ‘ πηγή


Αυτό ήταν για τον Τεόντοσιτς το όνειρο του ΝΒΑ; - Contra.gr - Live Sports Magazine\nΑυτό ήταν για τον Τεόντοσιτς το όνειρο του ΝΒΑ;\nΤΕΛ. ΑΝΑΝΕΩΣΗ: 23 Οκτ. 2017 | 14:56\nΑς ελπίσουμε πως τα δύο παιχνίδια, οι 11 πόντοι και οι 8 ασίστ δεν θα είναι οι... μοναδικοί αριθμοί στην αμερικανική καριέρα του Μίλος Τεόντοσιτς.\nΓι' αδιευκρίνιστο διάστημα θα μείνει εκτός δράσης ο Μίλος Τεόντοσιτς μετά το πρόβλημα στο αριστερό πόδι που αποκόμισε στο ματς με τους Σανς και το όνειρό του να τεστάρει τις αντοχές του στο κορυφαίο πρωτάθλημα αρχίζει να θολώνει.\nΔεν σβήνει, μα προκύπτει αμφισβήτηση μετά από μόλις δυο συμμετοχές στο πρωτάθλημα.\nΟ Σέρβος πόιντ γκαρντ διεγνώσθη με πελματιαία απονευρωσίτιδα και δεδομένης της φύσης του τραυματισμού ουδείς μπορεί να κάνει ασφαλή εκτίμηση για το πότε και αν θα είναι σε θέση να πατήσει ξανά το παρκέ βγάζοντας ξανά την απαιτούμενη ένταση στο παιχνίδι του.\nΑν και μόλις 30 ετών, ο Τεόντοσιτς έχει ένα ταλαιπωρημένο σώμα που... βγάζει τραυματισμούς. Μην ξεχνάμε ότι πέρυσι έχασε αρκετά ματς της ΤΣΣΚΑ Μόσχας, ενώ απουσίασε και από το Ευρωμπάσκετ για να μην επιβαρυνθεί η γάμπα του.\nΤο ερώτημα που προκύπτει είναι πώς, όταν με το καλό γυρίσει στις υποχρεώσεις των Κλίπερς, θ' ανταποκριθεί στις απαιτήσεις και για πόσο διάστημα. Θα πιέζει τον εαυτό του ή θα αυτοπροστατεύεται με στόχο να ζήσει, έστω και οριακά, αυτό που αποφάσισε να ζήσει ως μια τελευταία ευκαιρία.


RADAR: Ο ΑΓΡΥΠΝΟΣ ΦΡΟΥΡΟΣ: ΥΠΑΡΚΤΟΣ ΕΡΓΑΤΟΠΑΤΕΡΟΚΗΦΗΝΟΞΕΦΤΙΛΑΡΟΠΛΗΚΤΟΣ ΕΛΛΗΝΙΣΜΟΣ: Πουλήστε τα όλα\nΥΠΑΡΚΤΟΣ ΕΡΓΑΤΟΠΑΤΕΡΟΚΗΦΗΝΟΞΕΦΤΙΛΑΡΟΠΛΗΚΤΟΣ ΕΛΛΗΝΙΣΜΟΣ: Πουλήστε τα όλα\nΑπερίγραπτη η κατάσταση. Προσέξτε διάταξη δυνάµεων.\nΑπό τη µια µεριά, 20 µονιµάδες του µετρό κατεβάζουν διακόπτες, ακινητοποιούν συρµούς, προκαλούν χάος, εµποδίζουν εκατοµµύρια πολίτες, ταλαιπωρούν τη µισή Αθήνα.\nΑπό την άλλη, οι «εχθροί».\nΠοιοι οι «εχθροί»;\nΤα µονοπώλια; Πλάκα κάνετε.\nΟι πλουτοκράτες; Καλά τώρα.\nΟι µεγαλοεπιχειρηµατίες; Θα αστειεύεστε.\nΕχθροί των συνδικαλιστών, ο απλός λαός.\nΠροσέξτε απόλυτο, εξωφρενικό, πρωτοφανή παραλογισµό. Μια χούφτα εργαζόµενοι εναντίον εκατοµµυρίων εργαζοµένων. Και όχι µόνο εργαζοµένων. Αλλά και ανέργων. Και συνταξιούχων. Και φτωχοποιηµένων. Και ανηλεώς ταλαιπωρηµένων. Και µανάδων, παιδιών, µωρών, γερόντων. Εναντίον όλων.\nΜε µαρξιστικούς όρους είναι σαν να λέµε µια χούφτα προλετάριοι εναντίον του συνόλου του προλεταριάτου. Και σαν να λέµε αδερφός εναντίον αδερφών. Με το µαστίγιο ανά χείρας. Και σαν µια χούφτα εργαζόµενοι να μαστιγώνουν ασυστόλως και ανερυθριάστως το σύµπαν µικροκαταστηµαταρχών και µικροµεσαίων.\n∆ηλαδή όχι µόνο εναντίον προλεταριάτου. Οχι µόνο εναντίον όλων των δηµοσίων υπαλλήλων. Οχι µόνο εναντίον όλων των συνταξιούχων. Οχι µόνο εναντίον των ανέργων. Αλλά και εναντίον όλων των συµµαχικών δυνάµεων του προλεταριάτου. Ολων των µικροµεσαίων. Απίστευτο.\nΠοιος ο κερδισµένος απ’ αυτή την κινητοποίηση εν µέσω του εορταστικού ωραρίου;\nΜα φυσικά τα πιο ακραία στοιχεία της ∆εξιάς. Αυτοί, δηλαδή, που µε κάθε αφορµή ξιφουλκούν για να γκρεµιστούν όλες οι εργασιακές συνθήκες. Και πρώτα απ’ όλα οι απεργιακές κινητοποιήσεις.\n«Είδατε; Αυτός είναι ο συνδικαλισµός. Αυτά τα αποτελέσµατά του. Αυτές οι συνέπειές του. Τι πρέπει να κάνουµε; Φυσικά να τον περιορίσουµε».\nΠοιος ο τελικός στόχος τέτοιων απεργιακών κινητοποιήσεων;\nΗ απεργία! Τρελό; Κι όµως, τελικός στόχος είναι να τραυµατιστεί, να κατασυκοφαντηθεί, να διασυρθεί, να διακορευτεί το ύστατο, το πιο άγιο όπλο των εργαζοµένων. Απίστευτο.\nΠοιος άλλος ο κερδισµένος απ’ αυτές τις απεργιακές κινητοποιήσεις;\nΜα φυσικά τα µεγάλα καταστήµατα. Τα πολυκαταστήµατα της περιφέρειας. Οι αλυσίδες. Το µεγάλο κεφάλαιο. Οι πολυεθνικές!\nΣκεφτείτε το µε ψυχραιµία. Εγώ, ας πούµε, ο φτωχός, ο µεροκαµατιάρης, ο ανασφαλής και ο απροστάτευτος κάνω ό,τι µπορώ προκειµένου να βγάλω τα µάτια µου µε τα ίδια µου τα χέρια. Ανήκουστο.\nΠού καταλήγουν όλα αυτά;\nΦυσικά σε µια απέραντη, διαρκή και βασανιστική ταλαιπωρία.\nΝα μετατρέψουν κάθε απλό άνθρωπο σε εχθρό της απεργίας. ∆ηλαδή, εκατοµµύρια εργαζόµενοι να επιθυµούν και να εύχονται εφαρµογή σκληρών µέτρων εναντίον του συνδικαλισµού. Ετσι εκατοµµύρια φτωχοί πολίτες µοιάζουν σαν σύµµαχοι των αφεντικών. Καλύτερα µε τον ταξικό εχθρό µας παρά µε τον ταξικό αδερφό. Καλύτερα µε τη ∆εξιά, την πιο ακραία µορφή ∆εξιάς, παρά µε τον συνδικαλισµό της Αριστεράς.\nΑκόµα χειρότερα. Και εξαιτίας αυτών των κινητοποιήσεων. Εξαιτίας του καθηµερινού εµφράγµατος του κέντρου. Εξαιτίας των µπαχαλάκηδων. Εξαιτίας µιας χούφτας µονιµάδων στο µετρό της Αθήνας. Εξαιτίας όλων αυτών. Η κατάληξη ακόµα πιο ακραία. Ακόµα πιο καταλυτική. Αµάν πια! Πουλήστε όσο-όσο κάθε δηµόσιο οργανισµό. Πουλήστε το µετρό. Πουλήστε τη ∆ΕΗ. Πουλήστε τα όλα. Επιτέλους, να δούµε άσπρη µέρα. Επιτέλους, να µπορούµε να πηγαίνουµε στις δουλειές µας. Επιτέλους, να µπορούµε να κατεβαίνουµε στο κέντρο. Επιτέλους, να έχουµε ηλεκτρικό ρεύµα. Επιτέλους, να ζούµε και να λειτουργούµε µέσα σε ένα στοιχειώδες πλαίσιο. Πουλήστε τα όλα.\nΗ σειρά των πραγµάτων πάει ακόµα πιο πέρα. Με απλά λόγια...\nεκατοµµύρια εργαζόµενοι θα συµµαχήσουν µε τις πιο νεοφιλελεύθερες πολιτικές. Θα ευγνωµονούν τους νεοφιλελεύθερους εκσυγχρονιστές. Και χωρίς να το θέλουν, θα µεταπηδήσουν στο στρατόπεδο των ταξικών εχθρών τους.\nΓια να σας το δώσω πιο απλά. Τηρουµένων των χαοτικών αναλογιών, όπως µε κάθε αναµπουµπούλα και κάθε αντεξουσιαστική «επαναστατική» ορµή. Τι ακριβώς επιθυµούν όλοι αυτοί οι βασανισµένοι, οι τροµοκρατηµένοι πολίτες του µόχθου;\nΜα φυσικά περισσότερη αστυνοµία. Τουτέστιν µια απεργία την ηµέρα κάνει συνδικαλισµό και Αριστερά πέρα!\nΤην ανάρτηση έκανε ο ΑΓΡΥΠΝΟΣ ΦΡΟΥΡΟΣ στις Τρίτη, Δεκεμβρίου 24, 2019\nΕτικέτες ΑΠΕΡΓΙΕΣ, ΑΡΙΣΤΕΡΑ, ΔΑΝΙΚΑΣ, ΚΑΘΑΡΜΑΤΑ, ΞΕΦΤΙΛΙΚΙΑ, ΣΥΝΔΙΚΑΛΙΣΜΟΣ


Τα πράγματα βαίνουν καλώς. Ο Κρίστιαν Έρικσεν απέδειξε ότι είναι παλικάρι. Μετά τη χθεσινή του κατάρρευση όχι απλώς επανήλθε αλλά ήδη συνομίλησε με τους συμπαίκτες του στην εθνική Δανίας, στέλνοντας τα χαιρετίσματα και τα «ευχαριστώ» του.\nΗ δανέζικη ομοσπονδία ποδοσφαίρου ανακοίνωσε προ ολίγου ότι οι άνθρωποι της ήρθαν σε επικοινωνία με τον μέσο της Ίντερ, ο οποίος τους διαβεβαίωσε ότι ήδη αισθάνεται καλύτερα.\n«Σήμερα το πρωί μιλήσαμε με τον Κρίστιαν Έρικσεν, ο οποίος έστειλε τους χαιρετισμούς του στους συμπαίκτες του. Η κατάστασή του είναι σταθερή και συνεχίζει να νοσηλεύεται για περαιτέρω εξετάσεις.», αναφέρει σχετικά στην ανακοίνωση της η ομοσπονδία της Δανίας.\nΤην ίδια στιγμή οι συμπαίκτες του, που σχημάτισαν την ανθρώπινη ασπίδα για να προστατέψουν την εικόνα του συγκινώντας ολόκληρο τον πλανήτη θα λάβουν την απαραίτητη ψυχολογική υποστήριξη για να ξεπεράσουν το χθεσινό σοκ.\n«Η ομάδα και το σταφ της εθνικής Δανίας έχει δεχτεί βοήθεια και θα συνεχίσει να έχει στο πλευρό της τέτοια βοήθεια μετά το χθεσινό περιστατικό. Θέλουμε να ευχαριστήσουμε τους πάντες για τις ευχές στον Κρίστιαν, από τους φιλάθλους, τους παίκτες, τις βασιλικές οικογένειες της Δανίας και της Αγγλίας, τις εθνικές ομοσπονδίες, τους συλλόγους και όχι μόνο. Ενθαρρύνουμε τον καθέναν να στείλει τα μηνύματά του στην ομοσπονδία της Δανίας, που θα φροντίσει να τα μεταφέρει στον Κρίστιαν και την οικογένειά του», καταλήγει η ενημέρωση.


«Kαθάρισε» με Φαλκάο η Μονακό – Kliktv.gr\nHome / Αθλητικα / «Kαθάρισε» με Φαλκάο η Μονακό\n«Kαθάρισε» με Φαλκάο η Μονακό\nΤι κι αν έφυγε ο Κιλιάν Εμπαπέ;\nΥπάρχει ακόμα ζωή στην επιθετική γραμμή της Μονακό!\nΟι Μονεγάσκοι είχαν σε μεγάλη βραδιά τον Ραδαμέλ Φαλκάο, ο οποίος σημείωσε δύο τέρματα στην εντός έδρας νίκη με σκορ 3-0 των πρωταθλητών Γαλλίας επί του Στρασβούργου στο πλαίσιο της έκτης αγωνιστικής της Λιγκ 1.\nΗ αρχή για τους γηπεδούχους έγινε στο 44′ όταν ο Ρον Λόπεζ δεν είχε πρόβλημα να παραβιάσει την εστία του Στρασβούργου. Στο δεύτερο μέρος ήταν η ώρα του «τίγρη». Ο Φαλκάο διπλασίασε τα τέρματα της Μονακό στο 51′ και έβαλε το κερασάκι στην τούρτα τους στο 67′ όταν και «έγραψε» το 3-0 που έμελλε να μείνει μέχρι το τελευταίο σφύριγμα της αναμέτρησης.\nΤουλούζ – Μπορντό 0-1 (69′ Μάλκομ)\nΜονακό – Στρασμπούρ 3-0 (44′ Ρόνι Λόπες, 51′ και 67′ Φαλκάο)\nΝτιζόν – Σεντ-Ετιέν (21:00)\nΤρουά – Μονπελιέ\nΑμιάν – Μαρσέιγ (16:00)\nΑνζέ – Μες (18:00)\nΠαρί Σεν-Ζερμέν – Λιόν (22:00)


Έβαλε φωτιά στο αμάξι για να μην το πάρει η πρώην γυναίκα του! | Documento\nΔιαβάζετε: ΕΒΑΛΕ ΦΩΤΙΑ ΣΤΟ ΑΜΑΞΙ ΓΙΑ ΝΑ ΜΗΝ ΤΟ ΠΑΡΕΙ Η ΠΡΩΗΝ ΓΥΝΑΙΚΑ ΤΟΥ!\nΈβαλε φωτιά στο αμάξι για να μην το πάρει η πρώην γυναίκα του!\n11.05.2017 | 19:58\nΈνα απίστευτο περιστατικό διαδραματίστηκε το απόγευμα της Πέμπτης στα Χανιά, στην περιοχή Περβολίτσα κοντά στην Αμερικανική Βάση λίγα χιλιόμετρα μετά το Μουζουρά.\nΗ Πυροσβεστική έλαβε κλήση για φωτιά σε ένα όχημα στην περιοχή, στις 5 και μισή περίπου το απόγευμα και έσπευσε στο σημείο με δύο οχήματα και το ανάλογο προσωπικό.\nΑφού προχώρησαν στην κατάσβεση της φωτιάς και ενώ το όχημα είχε καταστραφεί σχεδόν ολοσχερώς, οδηγός απορριμματοφόρου της ΔΕΔΙΣΑ τους υπέδειξε τον δράστη, ο οποίος καθόταν κάποια μέτρα παρακάτω έχοντας καταναλώσει μεγάλες ποσότητες αλκοόλ.\nΟ 45χρονος ομολόγησε στους πυροσβέστες ότι ο ίδιος είχε κάψει το αυτοκίνητο γιατί όπως είπε δεν ήθελε να περιέλθει στην κυριότητα της συζύγου του, με την οποία είναι σε διάσταση. Λίγα λεπτά νωρίτερα, ο ίδιος είχε επιτεθεί φραστικά στον οδηγό της ΔΕΔΙΣΑ, ο οποίος είχε προσπαθήσει να τον βοηθήσει.\nΠαρά την άμεση επέμβαση της Πυροσβεστικής στην περιοχή, το όχημα κάηκε σχεδόν ολοσχερώς, ενώ ευτυχώς δεν προκλήθηκαν περισσότερες ζημιές στο χώρο.\nΣτο σημείο έσπευσε αστυνομία για την σύλληψή του ενώ προανάκριση για το συμβάν διενεργεί το ανακριτικό της Πυροσβεστικής.


Τον τρέλαναν στο δούλεμα. Γιατί ο Πάνος Ιωαννίδης αισθάνθηκε τόσο μεγάλη αμηχανία στο Μιλάνο; / Celebrities / Woman TOC\nΤον τρέλαναν στο δούλεμα. Γιατί ο Πάνος Ιωαννίδης αισθάνθηκε τόσο μεγάλη αμηχανία στο Μιλάνο;\nΠειράγματα, γέλια και αμηχανία στο χθεσινό ταξίδι του MasterChef στην Ιταλία.\nΣτο Μιλάνο βρέθηκαν οι δύο φιναλίστ του MasterChef, Χρήστος Γλωσσίδης και Τιμολέων Διαμαντής, για την τρίτη δοκιμασία του τελικού. Μαζί τους, φυσικά, ήταν και οι Πάνος Ιωαννίδης, Σωτήρης Κοντιζάς και Λεωνίδας Κουτσόπουλος, με τον πρώτο να θυμάται τα χρόνια πέρασε εκεί.\n«Βρισκόμαστε στο Μιλάνο, στην πρωτεύουσα της Λομβαρδίας. Είναι μια υπέροχη πόλη, η οποία έχει στιλ, έχει φαγητό, πράγματα να δεις… Design, αρχιτεκτονική, καλαισθησία, γυναίκες… Είναι ωραία εδώ! Το Μιλάνο είναι η δεύτερη πόλη μου, έχω ζήσει πολλά πράγματα, Σωτήρη…», είπε αρχικά ο Πάνος Ιωαννίδης με την εμφανή αμηχανία, σκύβοντας το κεφάλι και κοκκινίζοντας μέχρι τα αυτιά και φυσικά οι υπόλοιποι αντέδρασαν καταλλήλως, τρελαίνοντας τον στον δούλεμα.\nΔείτε τι έγινε με τον Πάνο Ιωαννίδη.\nαμηχανία, Μιλάνο, Πάνος Ιωαννίδης, Χρήστος Γλωσσίδης


Από μικρός διαισθανόμενος το έλλειμμα πνευματικών ταγών που εμφάνιζε η δεξιά, ο Γιώργος Καρατζαφέρης έκανε σκοπό της ζωής του να γίνει ο ιδεολογικός καθοδηγητής της. Στην αριστερά είχε μαζευτεί κόσμος και ντουνιάς και μάλιστα πολύ διαβασμένος και δεν τον έπαιρνε. Η ζωή τον δικαίωσε απόλυτα για την μαντεψιά του αφού ο αδερφός του Σπύρος που διάλεξε την βάρκα της κεντροαριστεράς κατάντησε να έχει μια δευτεράτζα εκπομπή σε ένα δεν θυμάμαι πως το λένε κανάλι.\nΟ Γιώργος από την άλλη πλευρά είναι στο κέντρο των εξελίξεων. Συναντήσεις με πρώην πρωθυπουργούς, με οικονομικούς παράγοντες με στόχο να συνεισφέρει τα μέγιστα στην έξοδο του τόπου από την κρίση.\nΑκόμα και η γεροντοκόρη της συντηρητικής παράταξης η Καθημερινή που τον κατηγορούσε ότι μικρός ξαλάφρωνε τα μπουκάλια γάλα που μοίραζε με σύριγγα του αφιερώνει άρθρα εξυμνώντας την τον οραματισμό και την πολιτική του σωφροσύνη.\nΓια τους Μητσοτάκηδες δεν είναι πλέον ο Γιώργος που αναγκάζονταν να χειροφιλάει την κυρία Μαρίκα για να πάρει άδεια τηλεοπτικού σταθμού αλλά ένας σεβαστός πολιτικός.\nΓια τον Παπανδρέου δεν είναι ένας αποκρουστικός ακροδεξιός αλλά ένας πολύτιμος σύμμαχος.\nΟ κουμπάρος της Μανωλίδου συγκινείται όταν σκέφτεται από πού ξεκίνησε και που έφτασε. Δακρύζει όταν τα πολιτικά τζάκια αυτού του τόπου ζητούν την γνώμη του φτωχού και καταφρονεμένου γαλατά της Αμφιθέας.\nΧριστιανός στο θρήσκευμα κουράστηκε πολύ για να εφαρμόσει κατά το ένα μέρος το δόγμα ο κάτοχος των δύο χιτώνων να δίνει τον ένα. Όχι δεν έδωσε κανένα από τα πενήντα διαμερίσματα που έχει απλά δεν είναι σε θέση ανάγκης.\nΣτην ιδεολογία είναι το αμερικάνικο πρότυπο. Ελβετικός σουγιάς, όλα σε ένα και conditioner και shampoo. Ότι θέλεις στον Γιώργο θα το βρεις.\nΑριστερός, δεξιός, κεντρώος, χριστιανός ορθόδοξος, δωδεκαθειστής με τους πλούσιους , με τους φτωχούς, Καραμανλικός, Παπανδρεικός, Μητσοτακικός και ότι δεν έχει βρεθεί και δεν έχει γραφτεί σε βιβλίο έχει ενσωματώσει στην ιδεολογία του ο Γιώργος.\nΣταρ της τηλεόρασης από πρωινάδικα, μεσημεριανάδικα έως σοβαρές τηλεοπτικές εκπομπές.\nΆποψη για όλα, από οικονομική πολιτική, έως την σαμπάνια της Αλεξανδράτου.\nΌλα τα σφάζει όλα τα μαχαιρώνει και το κουκούτσι αμύγδαλο ο Γιώργος.\nΑπό όλους τους δημοσιογράφους όμως έχει αδυναμία στον Χατζηνικολάου και κοινή πορεία. Νεοδημοκράτες ξεκίνησαν και οι δύο και είναι στο ψάξιμο για το που θα καταλήξουν. Εξάλλου έχουν αναλάβει και την αποκατάσταση της ατυχήσασας στις εκλογές του Νοεμβρίου.\nΥΓ. Ως «καλυνηχτάκια» χαρακτηρίζαμε αυτόν που γυρόφερνε τα κορίτσια. Που τα πήγαινε και τα έφερνε από σχολεία και φροντιστήρια τα συνόδευε στις εξόδους αλλά λόγω έλλειψης πραγματικής μαγκιάς «κοκό» δεν είχε. Έτσι είναι και με τον Γιώργο όλο λάδι και τηγανίτα τίποτα.\nbromoskylo 09/05/2010 18:03:32\nnick name@ta lefta iparhoun.gr 09/05/2010 18:12:18\nο Γιώργος είναι πονηρός,προσποιείται τον δημοκράτη , κάνει κοινοβουλευτική ομάδα πρίν την ψηφοφρία ,τα μέλη αποφασίζουν 9 πρός 6 να ψηφίσουν όχι στο σχέδιο στήρηξης ,αλλά ο Γιώργος επιβάλει την δική του θέληση και απειλούμενοι ψηφίζουν ναι.Δεν μας συγγινεί η ταπεινή του καταγωγή ( και ο Χίτλερ ελαιοχρωμστιστής ήταν)είναι επικίνδυνος ,δεν ξέρω αν αισθάνονται ευτυχισμένοι στο ΠΑΣΟΚ τώρα που και 25 να τους φύγουν τώρα με τον κομπόχοιρο και την la vache qui rit έχουν την απαιτούμενη πλειοψηφία.\nΑν αυτό σύντροφοι δεν είναι ξεφτίλα του κερατά ; τί είναι αγαπητοί μου; εσεις που το κόμμα σας ιδρύθηκε για τον λαό και όχι για τους τραπεζίτες , εκτός και αν εννοούσατε ,τραπεζίτες τα δόντια δηλαδή !!!\nStrange Attractor 09/05/2010 18:37:57\nΘεσσαλονικιός 09/05/2010 20:12:54\nGiorgos 09/05/2010 20:29:51\nΑφροδίτη 09/05/2010 20:44:30\nΟ κ. Καρατζαφέρης δεν είναι τίποτα άλλο, από ένα γνησιότατο τέκνο της «αθλίας οικογένειας», πιστός και εντολοδόχος των κελευσμάτων της! Αφού βρέθηκε από το πουθενά στα πράγματα, με κανάλι δικό του και ατράνταχτη περιουσία, για την οποία καταθέτει μεν το «έσχες» αλλά για το «πόθεν» δηλώνει απλά τα ένσημά του από 13 χρονών, μπήκε και στην πολιτική! Ίσως η κρυφή κάμερα, πέρα από αποκαλυπτική παρανομιών πάσης φύσεως, αποτελεί και ένα «ιδιαιτέρως» προσοδοφόρο επάγγελμα.\nΤο έκανε χρονολογικά όταν η οικογένεια είχε βάλει πλώρη για την οριστική κατάληψη της Ν.Δ., στην οποία είχαν μπει ως αλεξιπτωτιστές και από τα αζήτητα το 1978! Την κατάληψη την είχαν βεβαίως καταφέρει, δυστυχώς για τον τόπο και το κόμμα, από μια λάθος εκτίμηση ενός ευπατρίδη πολιτικού το 1984, αλλά στην πρώτη σοβαρή «πώληση» που επιχείρησαν και που είχε εθνικές προεκτάσεις, την απώλεσαν!\nΜετά το 1997 και αφού δεν έκατσε η αρχηγία στην κόρη, γιατί αναγκάστηκε να αποσυρθεί υπέρ του υπόπτου ανέκαθεν κ. Σουφλιά λόγω της υποψηφιότητας και της νίκης του Καραμανλή, άρχισε τις προκλήσεις για έξοδο με σκοπό τη σύσταση κόμματος "κρυφομητσοτακικής" τάσεως. Το σχέδιό τους ήταν, να μην προλάβει ο Καραμανλής να γίνει πρωθυπουργός το 2000, γιατί αυτό θα μέτραγε ως σοβαρή καθυστέρηση στη φανερή βιασύνη της Ντόρας!\nΜε τον άκρατο λαϊκισμό του και το απύθμενο θράσος του πράγματι απέδειξε, πως το πανεπιστήμιο του πεζοδρομίου δίνει πιο «χρήσιμα» πτυχία από τα κανονικά, τα οποία μάλιστα έχουν πολύ μεγάλη πέραση στην αγορά εργασίας της σύγχρονης πολιτικής!\nΠροκάλεσε την διαγραφή του μετά την αήθη λεκτική πρόκληση, που αφορούσε στον συνεργάτη του αρχηγού του και έστησε την παράγκα του, που την αποκαλούσε διαμέρισμα της μεγάλης παραταξιακής πολυκατοικίας. Ξεγέλασε κόσμο και κοσμάκη, που εμφορείται από πατριωτικά αισθήματα, με τις πατριωτικές του κορώνες που τις έστειλε οριστικά στον καιάδα μόλις προ ολίγων ημερών! Όλα τα χρόνια και μέχρι το Νοέμβριο ήταν εν δυνάμει συγκάτοικος, αφού η αδελφή Ντόρα είχε παραμείνει για να αλώσει από μέσα το κόμμα!\nΗ 29η Νοεμβρίου, ως «αποφράς» ημέρα για τον μακροχρόνιο σχεδιασμό της οικογένειας, τους επανέφερε σε μια πραγματικότητα που δεν την είχαν δει ούτε στο χειρότερο εφιάλτη τους!\nΣήμερα προκειμένου να κτυπήσει τον Αντώνη, είναι ικανός να συμμαχήσει με τον οιονδήποτε, αρκεί και μόνο να βρίσκεται απέναντι από τον τωρινό αρχηγό της Ν.Δ.!\nΓια δε τα ΜΜΕ ο πάλαι ποτέ ακραίος, ξαφνικά έχει γίνει περιζήτητος και τακτικότατος συνομιλητής, με «βαρύνουσα» μάλιστα πολιτική άποψη! Θα φωνάζει σνεχώς, για την ανάγκη σύστασης οικουμενικής κυβέρνησης , γιατί υπολογίζει ότι ένα τέτοιο ενδεχόμενο μπορεί να ξαναβάλει πρωτίστως την Ντόρα σε πρώτο πλάνο στο κάδρο και μετά ελπίζει ή υπολογίζει και τον ίδιο! Δεν είναι καθόλου τυχαίες οι ξαφνικές αγάπες του προς την κυβέρνηση, αφού υποψιάζεται πως ο πρωθυπουργός, μπορεί να επιδιώξει τη συνενοχή της παράδοσης της πατρίδας, μέσω μιας κυβέρνησης «Εθνικής Σωτηρίας»! Δηλαδή «σωτηρίας» των προδοτών και των κλεφτών και ουδόλως των ελλήνων πολιτών!\n«Καληνυχτάκιας» ίσως, αλλά πολύ-πολύ πρόθυμος για όλες τις υπόλοιπες δουλειές, για αυτό και «πολύτιμος» στους εν γένει «νταβατζήδες»!\nI.Q. ΠΙΓΚΟΥΙΝΟΥ @ Αφροδίτη 10/05/2010 00:24:20\nπολίτης 09/05/2010 21:05:57\nΑφήστε τα αστεία και πείτε μας επιτέλους ποιοί τον στηρίζουν. Ποιοί τον έστειλαν; Για πού τον προορίζουν;\nΌσο και να μην παίρνει κανείς σοβαρά τις θεωρίες συνωμοσίας, δε γίνεται να μην αναρωτηθεί: πώς έχει τόσα λεφτά και πώς συντηρεί ολόκληρο κανάλι;\nΟ ΑΝΩΝΥΜΟΣ 09/05/2010 21:56:48\nΣπάρτακος 09/05/2010 21:57:13\nανέστης 09/05/2010 22:35:18\ngeorge 09/05/2010 23:46:21\ntriptokarudos 10/05/2010 10:26:12\nCRAZY DOCTOR 10/05/2010 11:25:41\nEtsiMareSei @ CRAZY DOCTOR 10/05/2010 13:47:06\nCRAZY DOCTOR @ EtsiMareSei 10/05/2010 18:31:51


Λουτσέσκου: Δεν θέλω να αναλύσω την χειρονομία, αλλά είμαι 100% με τον πρόεδρο | Αθλητισμός | Η ΚΑΘΗΜΕΡΙΝΗ\nΤην απόλυτη στήριξή του στον πρόεδρο του ΠΑΟΚ, Ιβάν Σαββίδη, εξέφρασε ο προπονητής της ομάδας Ραζβάν Λουτσέσκου, μετά το ντέρμπι με την ΑΕΚ.\nΟ Λουτσέσκου, μιλώντας στο «Τuttomercatoweb.com» για την κίνηση του Ιβάν Σαββίδη να εισβάλει στον αγωνιστικό χώρο με όπλο, δήλωσε: «Είναι μια ακραία χειρονομία. Ο πρόεδρος έχει επενδύσει τόσα πολλά χρήματα στο ελληνικό ποδόσφαιρο. Θα έπρεπε να είμαστε πρώτοι στη βαθμολογία και αντ’ αυτού όλοι συσπειρώνονται εναντίων μας. Δεν είναι καλή η κατάσταση που έχει διαμορφωθεί».\nΌσο για τη χειρονομία του Ιβάν Σαββίδη ο τεχνικός του ΠΑΟΚ τόνισε: «Δεν θέλω να αναλύσω την χειρονομία, αλλά είμαι 100% με τον πρόεδρο. Χθες σκοράραμε και πανηγυρίσαμε. Και ενώ πανηγυρίζαμε, δημιουργήθηκε ένα απίστευτο μπέρδεμα γύρω από τον διαιτητή, που φάνηκε να θέλει να ακυρώσει το γκολ. Και ο πρόεδρος παρενέβη. Αλλά αυτή η κίνησή του ήταν μια απελπισμένη πράξη για να τραβήξει την προσοχή».\n«Όλα ξεκίνησαν πριν από δύο εβδομάδες, όταν ο Ολυμπιακός δημιούργησε ένα απίστευτο σόου εναντίον μας, επειδή οι οπαδοί μας πανηγύρισαν με ρολά χαρτί που έπεσαν στο γήπεδο», συνεχίζει ο Λουτσέσκου και προσθέτει: «Μια φανταστική ατμόσφαιρα, αλλά το χαρτί ακούμπησε τον αντίπαλο προπονητή, ενώ είχε ήδη ανοίξει. Έκανε σαν να τον σκότωσε, μας τιμώρησαν αρχικά με αφαίρεση τριών βαθμών και ο Ολυμπιακός πήρε το ματς στα χαρτιά».\n«Όχι, έτσι δεν γίνεται. Χθες πετύχαμε ένα ωραίο γκολ, ο διαιτητής το επικύρωσε και όλοι έπεσαν πάνω του. Όχι, έτσι δεν γίνεται. Ο διαιτητής αποφάσισε ότι κερδίσαμε 1-0 και η ΑΕΚ δεν ήθελε να επιστρέψει στο γήπεδο για λόγους ασφαλείας. Έτσι, προκλήθηκε η αντίδραση του προέδρου. Ρωτήστε τον εαυτό σας γιατί προχώρησε σε αυτή τη χειρονομία», ανέφερε ο προπονητής του ΠΑΟΚ.\n«Θέλουμε απλά να παίζουμε παιχνίδια τακτικά. Ας μιλήσουμε για έναν άνθρωπο που έχει επενδύσει εκατομμύρια στο ελληνικό ποδόσφαιρο. Απομονώστε την χειρονομία με το όπλο και αναρωτηθείτε τι κρύβεται πίσω από αυτό. Απλά θέλουμε να παίξουμε τα παιχνίδια. Οι παίκτες μας είναι έτοιμοι να παίξουν αγώνες στο γήπεδο, όχι στα χαρτιά. Ο πρόεδρος μας ήθελε να δώσει ένα μήνυμα», είπε, τέλος, ο Ραζβάν Λουτσέσκου.


Κατηγορούμαστε από κάποιους που δεν γνωρίζουμε, για κάτι που δεν κάναμε και στο τέλος αρχίσαμε να νιώθουμε και λίγο ένοχοι περιμένοντας την ποινή μας...\nΚάναμε ένσταση. Εξηγήσαμε το παράλογο της κατάστασης. Μας ενέκριναν ήδη 2 από τα 8 posts ως λάθος απόφαση τους. Προσπαθήσαμε με κάθε τρόπο να επικοινωνήσουμε με έναν άνθρωπο και να εξηγήσουμε πως δεν είμαστε ελέφαντες. Αλλά φεύ...\nΣτείλαμε πάμπολλα emails διαμαρτυρώμενοι για την κατάσταση και την κατάφωρη αδικία αλλά λαμβάναμε απαντήσεις τυποποιημένες. Πώς το ψάχνουν και θα επανέλθουν. Και επανήλθαν το βράδυ της Δευτέρας 24/6/19. Το μήνυμα έλεγε πως λυπούνται πολύ αλλά η “The Team” αποφάσισε πως δεν θα ανοίξει ξανά τη σελίδα με μια νέα δικαιολογία. This Page has been unpublished for causing people to like or engage with it unintentionally in a misleading way μας απάντησε το bot του Facebook. Δεν έχει καμία σημασία εάν αυτό είναι ψέματα. Δεν έχει καμία σημασία εάν αυτό δεν βγάζει καν νόημα για μια ειδησεογραφική σελίδα. Δεν έχει καμία σημασία εάν ποτέ δεν κάναμε λάθος, τηρώντας τους όρους χρήσης. Ετσι αποφάνθηκε το Facebook. Και η απόφαση είναι τελεσίδικη. Αδιαφορώντας για το τί είχαμε να πούμε. Αδιαφορώντας για τα χρήματα και τον κόπο που επενδύθηκαν στο όλο πρότζεκτ για 9 χρόνια. Αδιαφορώντας εάν είμαστε μέλη του Συνδέσμου Εκδοτών Διαδικτύου Κύπρου που προάγουμε την ελεύθερη ενημέρωση, τον ελεύθερο λόγο αλλά και την ποιότητα της ενημέρωσης στο διαδίκτυο. Διότι αυτοί έχουν το μαχαίρι, αυτοί έχουν και το καρπούζι...\nNext Article Καλωσορίσατε στο ολοκαίνουργιο CyprusNews.eu


Κάνιε Γουέστ: Μετατρέπει όλα του τα σπίτια σε εκκλησίες - Media\nΚάνιε Γουέστ: Μετατρέπει όλα του τα σπίτια σε εκκλησίες\nΧέρι βοηθείας τείνει στους συνανθρώπους του ο Κάνιε Γουέστ, καθώς δίνει όλα του τα σπίτια για να μετατραπούν σε εκκλησίες.\nΤην ανακοίνωση έκανε ο ίδιος μιλώντας στο περιοδικό «032c». Κατά τη διάρκεια συνέντευξής του ο Αμερικανός ράπερ και επιχειρηματίας τόνισε ότι η κοινωνία χρειάζεται να προοδεύσει.\nRap Fact: Kanye West plans on being homeless after turning all his old homes into churches ‼😳 pic.twitter.com/07ITHOp6GI\n— RapTV (@raptvcom) December 19, 2021\n«Να είναι διαθέσιμο το φαγητό»\n«Είμαστε υπό καπιταλιστική κυριαρχία και αυτό μας σκοτώνει» είπε και πρόσθσε: «Ήρθε η ώρα να το αλλάξουμε αυτό».\n«Θα έπρεπε να είναι σαν μια κοινότητα καλλιτεχνών. Το φαγητό πρέπει να είναι πάντα διαθέσιμο» ανέφερε ο ίδιος.\nΔέσμευση για επίλυση των προβλημάτων\nO Κάνιε, που ήταν υποψήφιος στις προεδρικές εκλογές στις Ηνωμένες Πολιτείες, περιέγραψε πρόσφατα τα σχέδιά του για την αντιμετώπιση των ζητημάτων των αστέγων και της πείνας στο Λος Άντζελες.\nΣύμφωνα με πληροφορίες, προσπαθεί να χρησιμοποιήσει τις δικές του εταιρείες για να παράσχει εκπαίδευση, θέσεις εργασίας και στέγαση σε όσους έχουν ανάγκη.\nΔεσμεύθηκε να «επιλύσει τα προβλήματα της έλλειψης στέγης και τροφής» κατά τη διάρκεια της προεκλογικής του εκστρατείας τον περασμένο Νοέμβριο επισημαίνοντας ότι «υπάρχουν άνθρωποι που κοιμούνται σε χώρους στάθμευσης».\nΣτην ίδια συνέντευξη ο γνωστός ράπερ μίλησε και για την επερχόμενη συναυλία που προγραμματίζει.\nΘα έχει τίτλο «The Funeral Rehearsal Of Kanye West», με τον ίδιο να δηλώνει: «Είναι ο θάνατος του εγώ που μας χωρίζει… είναι η γέννηση της ανθρωπότητας. Οι καλλιτέχνες πρέπει να σχεδιάζουν τις δικές τους πρόβες κηδείας».\nΜε ετικέταΚάνιε Γουεστ\nΒικτόρια Μπέκαμ: Ισπανός σεφ την κατηγορεί ότι του άλλαξε ολόκληρο το μενού, στον γάμο του Ράμος\nΕλίζαμπεθ Χάρλεϊ: Η σέξι εμφάνισή της με μπικίνι (Φωτό – Βίντεο)\nΤζίμι Σάβιλ: Η αποθέωση από το βρετανικό κοινό και οι χιλιάδες καταγγελίες για παιδοφιλία (Βίντεο)\nΠροηγούμενο άρθρο «Μέχρι κεραίας»: Ο Κανάκης, η συγγνώμη που ψέλλισε και η συμπαράσταση του ANT1\nΕπόμενο άρθρο Στο στόχαστρο του Open η Μαλέσκου


Βιτρίνα Έπιπλο Φωτιζόμενη Εξάγωνη Τερακότα AL-7028G/67 | House of Classic\nΒιτρίνα Έπιπλο Φωτιζόμενη Εξάγωνη Τερακότα AL-7002G/37\nΒιτρίνα εξάγωνη φωτιζόμενη, σκαλιστή σε χρώμα χρυσό, με τρία υάλινα ράφια που δημιουργούν τέσσερις ιδιαίτερους χώρους παρουσίασης αντικειμένων. Στο κάτω μέρος έχει καθρέπτη, ο οποίος δημιουργεί την αίσθηση μεγαλύτερου χώρου.\nΕργαλείο προώθησης, είναι αυτή η εξάγωνη βιτρίνα, στο ύψος περίπου ενός ανθρώπου. Και εδώ καθρέπτης και κρυφός φωτισμός, υάλινα ράφια σε απαστράπτον εξάγωνο πλαίσιο, διάφανες μπροστινές και πλαϊνές πλευρές. Όλα τα συστατικά της επιτυχημένης προβολής των εκθεμάτων σας είναι συγκεντρωμένα σε αυτήν εδώ τη βιτρίνα.\nΌταν έλθετε στη συλλογή μας, να την έχετε από τις πρώτες σας προτεραιότητες. Δεν θα τη ξεχάσετε ποτέ.\nΑξιολογείτε:Βιτρίνα Έπιπλο Φωτιζόμενη Εξάγωνη Τερακότα AL-7028G/67


Σε αυτό το συμπέρασμα κατέληξαν ερευνητές του Πανεπιστημίου της Καλιφόρνιας\nΠιο… ποιοτικά αντισώματα, ικανά να προστατεύσουν καλύτερα απέναντι στις μεταλλάξεις του κορονοϊού, φαίνεται ότι έχουν όσοι αρρώστησαν από Covid-19 και παράλληλα έχουν κάνει το εμβόλιο. Στο συμπέρασμα αυτό οδηγήθηκαν ερευνητές του Πανεπιστημίου της Καλιφόρνιας (UCLA), την ώρα που η πιο μεταδοτική Όμικρον φαίνεται να κυριαρχεί παγκοσμίως.\n«Δεν είναι όλα τα αντισώματα ίδια» σημειώνεται στη μελέτη της ομάδας υπό τον ανοσολόγο δρ Ότο Γιανγκ. Η δημοσίευση έγινε στο περιοδικό mBio της Αμερικανικής Εταιρείας Μικροβιολογίας.\nΔίνοντας ένα παράδειγμα οι ερευνητές αναφέρουν ότι ο οργανισμός όσων νόσησαν στην αρχή της πανδημίας και ανέπτυξαν αντισώματα στη συνέχεια, ή όσων έκαναν προ μηνών κάποιο εμβόλιο, μπορεί σήμερα να μην είναι ικανός να αποτρέψει μία λοίμωξη από ένα νέο στέλεχος του κορονοϊού.\nΌσοι, όμως, έχουν «υβριδική» ανοσία, επειδή στο παρελθόν και νόσησαν και εμβολιάστηκαν, συγκριτικά βρίσκονται σε καλύτερη θέση.\n«Όχι μόνο η ποσότητα των αντισωμάτων αλλά και η ποιότητά τους μπορεί να βελτιωθεί με το πέρασμα του χρόνου», δήλωσε ο δρ Γιανγκ. Όπως ανέφερε, καθώς η πανδημία εξελίσσεται και νέες παραλλαγές του κορονοϊού αναδύονται τα αντισώματα που έχει κάποιος από παλαιότερη λοίμωξη ίσως να μην τον προστατεύουν επαρκώς.\nΓια να καταλήξουν στα παραπάνω συμπεράσματα οι μελετητές ανέλυσαν δείγματα αίματος. «Είχαμε προβλέψει ότι τα αντισώματα θα συνέχιζαν να εξελίσσονται και να γίνονται καλύτερα μετά από πολλαπλές εκθέσεις στον ιό, αλλά δεν περιμέναμε αυτό να συμβεί τόσο γρήγορα«, τόνισε ο επικεφαλής της ερευνητικής ομάδας.


Πρόοδος ανά Δράση | Climabiz: προσαρμόζοντας την αγορά στην κλιματική αλλαγή, Τράπεζα Πειραιώς, WWF-Ελλάς, Facets, Ευρωπαϊκή Επιτροπή. English\nΠΡΟΟΔΟΣ ΑΝΑ ΔΡΑΣΗ\nΣύντομη παρουσίαση προόδου ανά Δράση 31 Δεκεμβρίου 2012\nΗ διαχείριση του προγράμματος ολοκληρώθηκε επιτυχώς.\nΔράση 2: Προσδιορισμός των κινδύνων και ευκαιριών που προκύπτουν από την κλιματική αλλαγή για τα Χρηματοπιστωτικά Ιδρύματα Έχει ολοκληρωθεί η έκθεση «Κλιματική αλλαγή και ελληνικές επιχειρήσεις: Κίνδυνοι και Ευκαιρίες», η οποία έχει αναρτηθεί στην ιστοσελίδα του προγράμματος.\nΈχει ολοκληρωθεί η στρατηγική της Τράπεζας Πειραιώς για την κλιματική αλλαγή, η οποία έχει αναρτηθεί στην ιστοσελίδα του προγράμματος.\nΔράση 3: Αποτίμηση του κινδύνου και των ευκαιριών που προκύπτουν από την κλιματική αλλαγή Το μοντέλο αποτίμησης κλιματικού κινδύνου και το μοντέλο αποτίμησης μείωσης κλιματικού κινδύνου έχουν ολοκληρωθεί.\nΗ μελέτη αποτίμησης οικονομικών ευκαιριών «Κλιματική Αλλαγή και Επιχειρηματικές Ευκαιρίες» και η απλουστευμένη της μορφή έχουν ολοκληρωθεί. Η απλουστευμένη μορφή έχει αναρτηθεί στην ιστοσελίδα του προγράμματος.\nΔράση 4: Ενθάρρυνση των επιχειρήσεων να προσαρμοστούν στην κλιματική αλλαγή\nΤο e-tool (ένα απλοποιημένο δηλαδή εργαλείο από τα μοντέλα) έχει ολοκληρωθεί.\nΤο Green Banking Portal έχει αναρτηθεί στο διαδίκτυο (www.greenbanking.gr).\nΔράση 5: Ενημέρωση και εκπαίδευση του ανθρώπινου δυναμικού της Τράπεζας Πειραιώς για την κλιματική αλλαγή και την επιχειρηματικότητα Τρία e-learning έχουν ολοκληρωθεί.\nΕννέα workshops έχουν πραγματοποιηθεί στην Ελλάδα και τρία σε θυγατρικές του εξωτερικού (Ρουμανία, Βουλγαρία, Κύπρος).\nΟι πράσινες ειδήσεις αναρτώνται τακτικά στο intranet της Τράπεζας.\nΔράση 6: Επικοινωνία και διάχυση της τεχνογνωσίας του προγράμματος climabiz\n'Εχουν εκδοθεί δύο φυλλάδια, ένα με βασικές πληροφορίες για το πρόγραμμα και ένα σχετικά με το Green Banking Portal.\nΤο DVD έχει ολοκληρωθεί και τα 25 videos προβάλλονται στα καταστήματα, τα κτήρια διοίκησης και τα μέσα κοινωνικής δικτύωσης (www.youtube.com/user/SkepsouPrasina).\nΗ ιστοσελίδα (www.climabiz.gr) ανανεώνεται τακτικά.\nΤο noticeboard, ουσιαστικά ένα βίντεο για το πρόγραμμα climabiz έχει ολοκληρωθεί και προβάλλεται σε όλες τις οθόνες των καταστημάτων και των κτηρίων διοίκησης.\nΜέλος της ομάδας έργου έχει συμμετάσχει σε ένα συνέδριο LIFE στο Ελσίνκι, και σε ένα συνέδριο για Carbon Finance στο Λονδίνο. Το πρόγραμμα climabiz παρουσιάστηκε κατά τη διάρκεια της Παγκόσμιας Συνδιάσκεψης των Ηνωμένων Εθνών για την Κλιματική Αλλαγή, στη Ντόχα του Κατάρ. Η τεχνική αναφορά «Κλιματική Αλλαγή και Χρηματοπιστωτικός Τομέας» ολοκληρώθηκε και αναρτήθηκε στην ιστοσελίδα του προγράμματος. Ένα επιστημονικό άρθρο έχει υποβληθεί προς δημοσίευση σε επιστημονικό περιοδικό. Ολοκληρώθηκε το Layman's Report και έχει αναρτηθεί στην ιστοσελίδα του προγράμματος.


Δημήτρη Καμπουράκη σταματήστε να προκαλείται - ΓΛΥΦΑΔΑ WEB Δημήτρη Καμπουράκη σταματήστε να προκαλείται - ΓΛΥΦΑΔΑ WEB\nHome > MEDIA > Δημήτρη Καμπουράκη σταματήστε να προκαλείται\nΔημήτρη Καμπουράκη σταματήστε να προκαλείται από τις εκπομπές σας καλώντας άτομα να προμοτάρουν ότι επί ΣΥΡΙΖΑ υπήρχαν παρεμβάσεις στην Δικαιοσύνη, κάτι το οποίο ουδέποτε άλλοτε ίσχυσε.\n# Παρεμβάσεις στην ''δικαιοσύνη'' υπήρχαν επί δεκαετίες διακυβέρνησης ΝΔ και ΠΑΣΟΚ , και υπάρχουν ακόμα και σήμερα. Είναι σαφές ότι στο Ε.Σ.Ρ η ΝΔ και το ΠΑΣΟΚ διόριζαν δικαστικούς - και τους διόριζαν ώστε να υπηρετούν μια χούφτα οικογένειες ΔΙΑΠΛΟΚΗΣ του Ν.Αττικής.\n# Ο κ. Μητσοτάκης στέλνει μια δικαστικό στο αξίωμα του προέδρου Δημοκρατίας διότι επί δεκαετίες η Δικαιοσύνη επενεργούσε κατά της κοινωνίας και υπέρ της πολιτικοοικονομικής διαπλοκής. Επίσης, η ΝΔ διόρισε πρόσφατα τους δικαστές προέδρους στο Ε.Σ.Ρ.\nΘεωρούμε ότι δεν χρειάζονται πολλά επί του συγκεκριμένου ζητήματος , άρα παραθέτουμε ένα έγγραφο το οποίο αποδεικνύει μια καταχρηστική δίωξη - κατάσχεση , επί της ουσίας ληστεία , την οποία διοργάνωσαν πολιτικοί κύκλοι, αυτοδιοικητικοί, σε απτή συνέργεια με την Ελληνική ''Δικαιοσύνη'' και το αμαρτωλό Α/Τ Τερψιθέας Γλυφάδας.\nΕίναι ξεκάθαρο ότι δεν απαιτείται κάποιος να είναι ποινικολόγος , η ακόμα Συνταγματολόγος, ώστε να αποφανθεί ότι χωρίς να υφίσταται οποιαδήποτε λειτουργία εισαγγελέας και αστυνομικοί είχαν πάρει ΕΝΤΟΛΗ για καταχρηστική δίωξη - κατάσχεση.\nH οποιαδήποτε παρέμβαση γίνετε στις περιπτώσεις που υφίσταται λειτουργία, στις περιπτώσεις που οι αρμόδιοι ,( εκείνη την εποχή υπουργείου ), έχουν καταγράψει λειτουργία , άρα παρέχεται η δικαιοδοσία στον δικαστικό λειτουργό, έπειτα δεδομένης πράξεως , να διατάξει την επέμβαση σε οποιοδήποτε χώρο.\nΤι διαβάζεται εσείς στο αντίγραφο από το βιβλίο ''αδικημάτων'' ; '' Κατά την ώρα του ελέγχου ο πομπός δεν ήταν σε λειτουργία '' , άρα ποιος διέταξε την παρέμβαση, και για ποιους λόγους ;\nΛογίζεται λειτουργός δικαιοσύνης ένα άτομο το οποίο συμμετέχει σε ληστεία ; Δεδομένου ότι δεν υπήρχε λειτουργία , πως συνέπραξε ένας εισαγγελέας για εισβολή σε κτίριο αν προηγουμένως δεν είχε λάβει σαφή ΕΝΤΟΛΗ για ''ληστεία'' ; ( Δίωξη - Κατάσχεση )\nΔεδομένου ότι δεν υπήρχε λειτουργία , πως συνέπραξε ένας εισαγγελέας να δεχθεί ότι ''βρέθηκε και κατασχέθηκε ένας παράνομος ραδιοφωνικός σταθμός ;''\nΆκουσε κάποια λειτουργία ραδιοφωνικού σταθμού ; Οι υπάλληλοι του υπουργείου κατέγραψαν κάποια λειτουργία Ρ/Σ ώστε να δοθεί εντολή για την δίωξη - κατάσχεση που ακολούθησε ;\nΟι έτεροι της ''δικαιοσύνης'' , οι οποίοι εκδίκασαν με κακοδικία την εν λόγω υπόθεση , πως δέχθηκαν ότι ''βρέθηκε και κατασχέθηκε ένας παράνομος ραδιοφωνικός σταθμός ;'' Υπήρχε κάποιο στοιχείο λειτουργίας , καταγράφηκε κάποια λειτουργία ραδιοφωνικού σταθμού , η το μόνο στοιχείο που υπάρχει είναι ότι ο πομπός δεν ήταν σε λειτουργία ;\nΔεδομένου ότι ο πομπός δεν ήταν σε λειτουργία , πως υπήρχε παράνομος ραδιοφωνικός σταθμός ; Γιατί βαφτίστηκαν μια σειρά συσκευών - πομπών - ραδιοφωνικός σταθμός ; Με βασικό δεδομένο ότι στον χώρο υπήρχαν τέσσερις πομποί , τους οποίους λήστεψαν , ( κατάσχεσαν ), ορθότερο δεν ήταν να αναφέρουν ότι βρέθηκαν τέσσερις ραδιοφωνικοί σταθμοί ; Γιατί ένας ;\nΤο ουσιαστικότερο: Από που απορρέει το παράνομος ραδιοφωνικός σταθμός ;\nΑΙΤΗΣΗ ΑΔΕΙΑΣ - 13789/Ζ2/1125/28.06.91\nΜε πλιάτσικο και κατάλυση του Συντάγματος κυβερνούν , διοικούν , πολιτεύονται , οι κατσαπλιάδες και οι ληστοσυμμορίτες από το 1974 μέχρι και σήμερα.\nΓια όσους ουτοπιστές - ουτοπίστριες θεωρούν ότι υπάρχει Δικαιοσύνη , τίθεται ένα σαφές ερώτημα: Βλέποντας και διαβάζοντας βγάζετε κάποιο συμπέρασμα ;\nTo 2020 ισχύουν στη δική μας χώρα όσα τελούν σε ισχύ επί δεκαετίες σε άλλες χώρες ; Με όσους ψηφίσατε , και παρέλασαν σε όλα τα επίπεδα θεσμών και εξουσιών , διαπιστώσατε την δικαίωση όσων πρωτοστάτησαν σε ένα χώρο , κατέθεσαν αιτήσεις για αδειοδότηση και αντί αδειοδότησης προέκυψαν σειρά ληστρικών επιθέσεων ;\nΘεσμικό και πολιτικό πλιάτσικο\nΌταν θα καταλήξετε σε ένα σαφές συμπέρασμα , αυτό θα είναι συγκεκριμένο: Θεσμικό και πολιτικό πλιάτσικο ώστε να νέμονται τις όποιες εξουσίες οι καταπατητές του Ελληνικού Συντάγματος.\nΕίναι σαφές με ποιες μεθόδους κυβέρνησαν και κυβερνούσαν επί δεκαετίες ΝΔ και ΠΑΣΟΚ , ως φυσικοί δημιουργοί της Διαπλοκής και των κομματικών υποστηρικτών ολιγαρχών - mediaαρχων, και αν υφίσταται ανεξαρτησία της δικαιοσύνης.\nΟ ''δικαστικός λειτουργός''\nΝα ερωτηθεί ο κ. Δημήτρης Σαββαϊδης, δικαστικός λειτουργός, ο οποίος ήταν παρόν στην εν λόγω ληστεία , ( Κατάσχεση ), από ποιους είχε λάβει ΕΝΤΟΛΗ, και θα έχετε ξεκάθαρα συμπεράσματα.\nΟι δίκες κακοδικίας\nΕπίσης, στις δίκες οι οποίες ακολούθησαν, επί διακυβερνήσεων ΝΔ και ΠΑΣΟΚ , διαπίστωσα ποιο είναι το επίπεδο της φερόμενης ''ανεξάρτητης δικαιοσύνης'' , δεδομένου ότι είναι σαφές: Ο πομπός δεν ήταν σε λειτουργία, όμως οι συμμετέχοντες στην ληστεία κατάσχεσαν οτιδήποτε υπήρχε σε ένα ολόκληρο κτίριο.\nΟι πομποί , καθώς και οι κεραίες , πωλούνται ελεύθερα με Φ.Π.Α 24%\nΌταν οι επιχειρήσεις πωλούν πομπούς και κεραίες με ΦΠΑ 24%, και φόρο πολυτελείας, ο νομοθέτης και το σύστημα δεν έχουν κάποιο πρόβλημα. Πωλούνται ελεύθερα και το κράτος λαμβάνει το Φ.Π.Α ώστε να συντηρούνται οι μετέχοντες των βαθμίδων του δημοσίου. Ποιο είναι το πρόβλημα του φαύλου συστήματος ; Οι αγοραστές ;\nΓιατί ο νομοθέτης, δεν θέσπισε ένα σαφή νόμο ότι οι πομποί θα πωλούνται αποκλειστικά σε όσους προσκομίζουν ΑΔΕΙΑ ΛΕΙΤΟΥΡΓΙΑΣ ΡΑΔΙΟΦΩΝΙΚΟΥ ΣΤΑΘΜΟΥ ; Διότι θα παρέπεμπε σε τριτοκοσμική χώρα. Πουθενά στον πλανήτη δεν ισχύει.\nΌταν κάποιος αγοράσει ένα αυτοκίνητο , σημαίνει ότι η επιθυμία του είναι να οδηγεί αυτοκίνητο. Όταν ένας άλλος πολίτης αγοράσει ένα πομπό , η επιθυμία του είναι να λειτουργεί πομπό , άρα η πολιτεία είναι υποχρεωμένη να παρέχει ΑΔΕΙΑ. Σε ποιους παρείχαν Ραδιοφωνικές άδειες ;\nΤο ''πρώτη φορά αριστερά''\nΑναφορικά με τα πέντε χρόνια διακυβέρνησης ΣΥΡΙΖΑ, δεν χρειάζονται πολλά λόγια, διότι υπήρξαν οι μεγαλύτεροι κάπηλοι όλων των εποχών, επιδεικνύοντας μέριμνα για αδειοδότηση του μεγάλου κεφαλαίου , όμως στη συνέχεια απεδείχθη ότι ο συλλογισμός τους ήταν αφελής γιατί το μεγάλο κεφάλαιο δεν δέχτηκε να κατευθύνει τα δέκα εκατομμύρια του Ελληνικού λαού σύμφωνα των αξιώσεων τους. Άδειασαν τον ΣΥΡΙΖΑ.\nΑπο το διαπλεκόμενο MEGA στο ''γαλάζιο'' ΣΚΑΙ\nΚαμπουράκη μια που βρίσκεσαι σε ένα κτίριο ραδιοτηλεοπτικό , με σειρά τηλεοράσεων και ραδιοφώνων , κάνεις το κόπο να ρωτήσεις για την λειτουργία ενός ραδιοφωνικού σταθμού , (νόμιμου - παράνομου), πόσοι πομποί ΕΧCΙΤΕR χρειάζονται ; Ένας η τέσσερις ;\nΟ ''παράνομος'' Ρ/Σ με τα τέσσερα ανενεργά EXCITER τα οποία δεν ήταν συνδεδεμένα με το ρεύμα.\nΑυτό που αναφέρουν ως ''γεννήτρια ιδιοκατασκευής'' ήταν EXCITER και συγκεκριμένα το τέταρτο. Προφανώς εμείς είμαστε πολύ μπροστά τη δεκαετία του 90 , διότι χωρίς λειτουργία πομπού , είχαμε ένα ''παράνομο ραδιοφωνικό σταθμό'' με τέσσερα ανενεργά ΕΧCΙΤΕR , τα οποία δεν ήταν καν στη πρίζα του ρεύματος !!!\nΟι ''ειδικοί'' σε εντεταλμένη υπηρεσία αποφάνθηκαν\nΔεδομένου ότι δεν λειτουργούσε πομπός , και δεν υπήρχε σύνδεση με audio και μουσική , ο ''παράνομος ραδιοφωνικός σταθμός'' μάλλον θα ''λειτουργούσε'' τηλεπαθητικά. Το θέμα είναι ότι για λειτουργία ενός Ρ/Σ χρειάζεται ένα ΕΧCΙΤΕR , ενώ αυτοί κατάσχεσαν ( λήστεψαν ), τέσσερα ανενεργά.\nΔεδομένου ότι ακόμα και σήμερα είναι δυσνόητο το καθεστώς , άρα ακραίο φαινόμενο , χωρίς λειτουργία του πομπού , χωρίς σύνδεση στη πρίζα , καθώς επίσης , χωρίς σύνδεση σε audio και ήχο , τι διάολο ''παράνομος ραδιοφωνικός σταθμός'' ήταν ο συγκεκριμένος , και ειδικότερα όταν είχαμε καταθέσει πλήρη φάκελλο αδειοδοτήσεως ;\nΜια εβδομάδα πριν την ισχύ του νόμου\n# Σας θυμίζουμε ότι: Eκείνη τη περίοδο υπήρχε μια διάταξη νόμου '' όσοι Ρ/Σ λειτουργούσαν μέχρι το τέλος του 1999 μπορούν να λειτουργούν ελεύθερα '', και μια εβδομάδα πριν την ισχύ του νόμου διεξήγαγαν την κατάσχεση - ληστεία σε βάρος μας. Γνώριζαν οι μετέχοντες τι θα ισχύσει νομικά , μια εβδομάδα μετά διότι μου το ανέφεραν.\nΗ σύμφαση , οι αρμονικές , και οι παρεμβολές\n# Στα τέλη της δεκαετίας του 90 , κουβαλήθηκαν στην Άνω Γλυφάδα , μια σειρά Αθηναϊκών σταθμών , οι οποίοι έστησαν πρόχειρα αναμεταδότες στα αυθαίρετα της Τερψιθέας - Γλυφάδας. Λόγω προχειρότητας και ακαταλληλότητας της περιοχής για μεγάλη ισχύ , δημιούργησαν σύμφαση και αρμονικές , καθώς και προβλήματα στην λήψη των τηλεοράσεων , και αντί οι ''αρμόδιοι'' να κατευθυνθούν στην πηγή των κακών, που υπήρχε ΠΡΟΒΛΗΜΑΤΙΚΗ ΛΕΙΤΟΥΡΓΙΑ επέλεξαν την ληστεία σε βάρος μου.\nΔίκες κακοδικίας χωρίς να αναγνωρίζουν τα πραγματικά στοιχεία\nΣτη συνέχεια , εκδίκασαν την υπόθεση με κακοδικία , χωρίς να λαμβάνουν υπόψιν τα πραγματικά στοιχεία της υποθέσεως τα οποία προσκομίσαμε και ήταν σαφή: Άλλοι Ρ/Σ λειτουργούσαν και δημιουργούσαν προβλήματα , και αυτούς είχαν καταγράψει οι υπάλληλοι του Υπουργείου που κλήθηκαν για μετρήσεις.\nΥπήρχαν παρεμβάσεις στην Δικαιοσύνη επί ΠΑΣΟΚ και ΝΔ κ. Καμπουράκη ;\nΚαμπουράκη κάνε μου μια χάρη , δες ποιος διέταξε την όλη επιχείρηση , και στη συνέχεια θα γνωρίζεις και εσύ αν επί ΣΥΡΙΖΑ υπήρχαν παρεμβάσεις στην Δικαιοσύνη , κάτι το οποίο ουδέποτε άλλοτε ίσχυσε επί ΝΔ και ΠΑΣΟΚ.\nΌπως ανέφερε σε ερώτησή μου ο ''υπαστυνόμος'' του Α/Τ που μετείχε της ''επιχείρησης'' και κάλεσε το υπουργείο για μετρήσεις :\nΚουρδομένος: Γιατί αφού κάλεσες το Υπουργείο και έγιναν οι μετρήσεις , και υπήρχαν τα στοιχεία ποιοι προκαλούσαν το πρόβλημα , οργάνωσες τη ληστεία σε βάρος μου ;\nΤσιόγκας: Είχαμε λάβει εντολή από μεγαλόσχημο , με κάθε μέθοδο να κατασχέσουμε τις συσκευές που είχες εσύ , και να σε ''τυλίξουμε'' σε μια κόλλα χαρτί !!\nΑν στο Α/Τ είχαν εντολή από τον ''μεγαλόσχημο'' , με κάθε δυνατό τρόπο - μέθοδο, να μας ληστέψουν , την ίδια εντολή είχε και ο εισαγγελέας.\nΥπήρχαν παρεμβάσεις στην ''Δικαιοσύνη'' επί ΠΑΣΟΚ και ΝΔ κ. Καμπουράκη ; Τι σημαίνει '' μεγαλόσχημος '' ;\nΟ ''έλεγχος'' ληστεία\nΚαμπουράκη σε εσάς έχουν στείλει τους ''μπάτσους'' , τους εισαγγελείς , και τα ''υπουργεία'' να κάνουν ''έλεγχο'' και παράλληλα ληστεία ;\n1. Oι Έλληνες είναι ίσοι ενώπιον του νόμου. (Πράγματι αποτελεί αξιοπερίεργο που δεν το έχουμε διαπιστώσει μέχρι σήμερα. Όταν η ΝΔ ΛΕΙΤΟΥΡΓΗΣΕ με τον Μιλτιάδη Έβερ και τον Κούβελα τους παράνομους σταθμούς το 1987 δεν επενέργησαν ούτε Εισαγγελείς , ούτε υπάλληλοι υπουργείων , ούτε ''μπάτσοι'' . Σε εμάς ΧΩΡΙΣ ΛΕΙΤΟΥΡΓΙΑ λήστεψαν οτιδήποτε υπήρχε σε ένα κτίριο , και στη συνέχεια υπήρξε ΚΑΚΟΔΙΚΙΑ. Δεν είναι αρκετό για υγιή συμπεράσματα ; Να είστε ακριβοδίκαιοι. )\nΟι μετέχοντες της δικαιοσύνης αδυνατούν ακόμα να συμπεράνουν ότι στη χώρα μας δεν υφίσταται άρτιος συντελεστής ΔΙΚΑΙΟΣΥΝΗΣ , και πάμπολλες φορές η πλειονότητα πράττει κατά το δοκούν καταλύοντας τις πρωταρχικές υποχρεώσεις της Πολιτείας και διαβάλλοντας το Σύνταγμα ; Εμείς ''σας ευχαριστούμε θερμά'' για την συμβολή σας , διότι αποδεικνύεται ότι η χώρα μας ήταν τριτοκοσμική, και σήμερα αποτελεί ζητούμενο αν διαφοροποιηθεί ο κανόνας.\nΥ.Γ 1: Πλειάδα κατά τόπους αστυνομικών , και στελεχών αστικών κομμάτων της ΝΔ και του ΠΑΣΟΚ , βρίσκονται επί σειρά τετραετιών στα κοινά του Δήμου Γλυφάδας. Σημαίνει κάτι σε εσάς ;\nΥ.Γ 2: Ο υπάλληλος του υπουργείου που αναφέρετε , και πάλι καλά που αναφέρετε , ώστε να έχουν πλήρη εικόνα όσοι διαβάσουν το κείμενο , δεν ήταν ένας , ήταν δυο , και συγκεκριμένα υπόδικοι για χρηματισμό και μεροληπτική στάση σε πλειάδα περιπτώσεων , πράττοντας άλλα για τους διαπλεκόμενους , και άλλα κατά της κοινωνίας. Γιατί αναφέρουν μόνο τον ένα ; Ακόμα και αυτό αποτελεί απόδειξη εξαπάτησης της δικαιοσύνης.\n* Εμείς δεν αποποιούμαστε των ευθυνών μας , το θέμα είναι ότι τις αποποιούνται συνολικά όλοι οι εμπλεκόμενοι , οι οποίοι καταλύοντας τις πρωταρχικές υποχρεώσεις της Πολιτείας , έναντι του συνόλου , διαμόρφωσαν μια στρεβλή πραγματικότητα στο δημόσιο , και στους θεσμούς , και παράλληλα μια δαιδαλώδη κατάσταση, στην οποία οι ίδιοι, εύκολα, λόγω της θέσεως τους, έβρισκαν τις διεξόδους, αποστερώντας την διέξοδο στους υπολοίπους. Ελπίζω να είμαι σαφής γιατί πολιτικοί , αιρετοί , εισαγγελείς , αστυνομικοί , υπάλληλοι υπουργείων , διορισμένοι ανεξάρτητων αρχών, κ.α., έλαβαν και λαμβάνουν τα χρήματα του Ελληνικού λαού , και τουλάχιστον αυτοί όφειλαν σεβασμό στις πρωταρχικές υποχρεώσεις της Πολιτείας.\nΕΠΙΚΑΙΡΟΤΗΤΑ ΚΥΡΙΑ ΘΕΜΑΤΑ MEDIA 1/18/2020\nΑναρτήθηκε από Glyfadaweb στις 1/18/2020\nItem Reviewed: Δημήτρη Καμπουράκη σταματήστε να προκαλείται Rating: 5 Reviewed By: Glyfadaweb


Στουρνάρας: Τα μέτρα είναι οδυνηρά αλλά δεν υπάρχει άλλη πρόταση | ΠΟΛΙΤΙΚΗ | antinews.gr\nΣτουρνάρας: Τα μέτρα είναι οδυνηρά αλλά δεν υπάρχει άλλη πρόταση\nΑποκαλυπτικός για όλα τα θέματα της επικαιρότητας ήταν ο Γιάννης Στουρνάρας στη συνέντευξη που έδωσε στους Φακέλους του Αλέξη Παπαχελά.\nΈβγαλε μάλιστα και αρκετές ειδήσεις τόσο για τη φορολογική μεταρρύθμιση όσο και για το παρασκήνιο σχετικά με τη θέση της Ελλάδας στην Ευρώπη ενώ μίλησε για μικροκομματικά συμφέροντα, υποκρισία ορισμένων αλλά και ρουσφέτια που ήθελαν διάφοροι υπουργοί από τον ίδιο. Σημαντική ήταν η αποστροφή του σχετικά με τη δική του θέση. «Αν εγώ δεν τους αρέσω, σας είπα είμαι εδώ από πατριωτικό καθήκον, τα μοναστήρια να είναι καλά, έχω πάει σε πολλά μοναστήρια….».\nΑναφερόμενος στην ημέρα ψήφισης του πολυνομοσχεδίου είπε ότι "ερχόταν υπουργοί και μου έδιναν τροπολογίες για δασκάλους, αναπήρους, κληρικούς. Και έλεγα τι γίνεται εδώ μέσα".\nΟ υπουργός Οικονομικών σημείωσε ότι μια επιστροφή στη δραχμή θα είναι καταστροφή για την Ελλάδα. "Θα έχουμε χάος. Αν πάμε στην δραχμή θα σταματήσει η χρηματοδότηση του τραπεζικού συστήματος στην Ευρωζώνη. Δεν θα έχουν λεφτά στα ATM. Δεν θα γίνονται εισαγωγές σε καύσιμα, φάρμακα και τρόφιμα".\nΓια το καυτό θέμα του φορολογικού είπε θα πρέπει να κατατεθεί στη Βουλή μέχρι τις 11 Δεκεμβρίου ως προαπαιτούμενο.\nΣχολιάζοντας τα σενάριο για φόρο 45% στα εισοδήματα πάνω από 26.000 ευρώ σημείωσε ότι ο συντελεστής στην πρόταση που εστάλη την Παρασκευή στα κόμματα συνοδευόταν με παράλληλη έκπτωση φόρου για όλους 1.950 ευρώ, κι άφησε αιχμές για υποκρισία, εκτιμώντας ότι οι διαφορές ανά κλιμάκιο ήταν της τάξης των 10 – 20 ευρώ. Έκανε επίσης λόγο για εναλλακτικές προτάσεις κομμάτων για φόρο επιτηδεύματος 2.000 ευρώ σε όλους, για ένταξη όλων και των αγροτικών εισοδήματος σε κλίμακα κ.α. Υπάρχουν δηλαδή ακόμη χειρότερες εναλλακτικές προτάσεις. Τόνισε ότι αν χαλαρώσουμε στο θέμα αυτό υπάρχουν οι ρήτρες που θα μας επιβάλλουν νέα μέτρα. «Αυτή η ρήτρα είναι συμμετρική. Αν πάμε καλύτερα, μπορούμε να πάρουμε λιγότερα μέτρα. Μπορώ να διαβεβαιώσω αν πετύχουμε τους στόχους. Αν νερώσουμε το κρασί μας στην φορολογική μεταρρύθμιση και αν δεν πιάσουμε τα 3 δισ. ευρώ τότε βεβαίως μπορεί να πάρουμε μέτρα. Αν είμαστε στόχων εκτός ύφεσης τότε αλλάζει», πρόσθεσε «αλλά αν είμαστε εκτός γιατί για παράδειγμα η απελευθέρωση αγοράς εκτελωνιστών δεν γίνει για να προστατέψουμε συμφέροντα τότε αυτό αφήνει ανοικτό το παράθυρο για μέτρα».\nΑναφερόμενος στην απόφαση του πρωτοδικείου επί του φόρου ακινήτων ο υπουργός Οικονομικών δήλωσε ότι "θα εξαντλήσουμε όλα τα στάδια θα δούμε τι νομικά εργαλεία έχουμε". Έκανε ειδική αναφορά στους δικαστές λέγοντας ότι πρέπει να χάσουμε όλοι μέρος των εισοδημάτων μας για να έχουμε εισόδημα, για να έχουμε συντάξεις.\nΓια το σχέδιο της επαναγοράς ο υπουργός Οικονομικών σημείωσε ότι τα αποτελέσματα θα αξιολογηθούν στη συνάντηση του Eurogroup στις 13 Δεκεμβρίου.\nΥπογράμμισε ότι η επαναγορά ομολόγων πρέπει να πετύχει, σημειώνοντας ότι "ήταν άλλωστε ελληνικό αίτημα, ζητούσαμε να λάβουμε λεφτά από το EFSF για την επαναγορά και αυτό έγινε".\nΕπανέλαβε ότι η διαδικασία είναι εθελοντική. "Δεν θα δοθεί καμία πολιτική εντολή, είναι θέμα των Δ.Σ. των ταμείων να δουν τους όρους και να αποφασίσουν", δήλωσε ο κ. Στουρνάρας.\nΓια τις ελληνικές τράπεζες ο υπουργός Οικονομικών είπε ότι δεν υπάρχει κανένα σχέδιο για ένα κρατικό σύστημα τραπεζών επισημαίνοντας ότι κατά τη διάρκεια της παγκόσμιας χρηματοοικονομικής κρίσης για ένα διάστημα κρατικοποιήθηκαν τράπεζες στις ΗΠΑ και τη Βρετανία με την πολιτεία να πουλάει στη συνέχεια τις συμμετοχές της. Το ίδιο θα συμβεί και εδώ, πρόσθεσε.\n«Πρέπει να διαφυλάξουμε ως κόρη οφθαλμού την αξιοπιστία που έχουμε πετύχει», δήλωσε ο κ. Στουρνάρας, και τόνισε ότι «δεν πρόκειται να είμαι αυτός που θα βγάζει τα κάστανα από τη φωτιά ή το φίδι από την τρύπα και στην Ελλάδα θα κάνω άλλα».\nΟ υπουργός Οικονομικών πρόσθεσε πως βρισκόμαστε σε ένα δημοσιονομικό γκρεμό και τα μέτρα είναι πολύ οδυνηρά, πρόσθεσε ωστόσο ότι δεν έχει δει καμία άλλη πρόταση. Παραδέχθηκε πάντως, ότι υπάρχουν σκληροί όροι στο ελληνικό πρόγραμμα καθώς και ότι το πρόγραμμα είναι ιδιαίτερα εμπροσθοβαρές σημειώνοντας ότι "αυτό που δεν πέτυχα είναι να κάνω το πρόγραμμα λιγότερο εμπροσθοβαρές".\nαργατεία 05/12/2012 08:34:01\nμε το "εμπροσθοβαρές" δεν κατάλαβα τι ακριβώς εννοούσε ο υπουργός\nyiao @ αργατεία 05/12/2012 10:45:27\nΠως λέμε οπισθοβαρές; Το ακριβώς αντίθετο.\nη Dimi 05/12/2012 09:28:42\n"Τι συζήτησε ο Σαμαράς με τον Ντράγκι"\nGuardian Angel 05/12/2012 09:29:26\nΕΝΝΟΕΙ ΟΤΙ ΤΟ ΣΟΚ ΚΑΙ ΔΕΟΣ ΠΟΥ ΛΕΝΕ ΟΙ ΓΝΩΡΙΖΟΝΤΕΣ ΤΕΤΟΙΕΣ ΤΑΚΤΙΚΕΣ ΘΑ ΓΙΝΕΙ ΜΕ ΑΠΑΝΩΤΑ ΚΤΥΠΗΜΑΤΑ ΟΛΑ ΜΑΖΕΜΕΝΑ ΑΜΕΣΑ ΑΠΟ 01/01/2013\nΚοσμάς Πανέσιος 05/12/2012 09:35:53\nΘα κρατικοποιηθούν οι τράπεζες, όπως στις ΗΠΑ και τη Βρετανία δηλώνει αφελώς ο κ. Στουρνάρας. Προφανώς δεν έχει κατανοήσει ότι άλλο το κράτος στις ΗΠΑ και τη Βρετανία και άλλο στο τόπο μας όπου το κράτος είναι αντιπαραγωγικό, διεφθαρμένο και ανίκανο. Η κρατικοποίηση των τραπεζών θα είναι η μεγαλύτερη αρνητική διαρθρωτική αλλαγή που θα μας καθηλώσει στο πάτο.\nΚοινὸς νοῦς @ Κοσμάς Πανέσιος 05/12/2012 09:41:47\nΚοσμᾶ, συμπληρώνω τὴν τελευταία σου φράση:\n.. καὶ τὴν ὁποίαν ἀρνητικὴ διαρθρωτικὴ ἀλλαγὴ σφόδρα ἐπιθυμεῖ τὸ κομματικὸ κράτος ὅλων τῶν ἀποχρώσεων - τοῦ Σαμαρικοῦ συμπεριλαμβανομένου....\nΝίκος Αργεάδης 05/12/2012 09:40:48\nΚαλημέρα. Δυστυχώς εγώ αποκόμισα την εντύπωση πως ο κ. Στουρνάρας μιλούσε σαν υποτακτικος και ραγιάς. Σαν τον κακό μαθητή που επιζητεί την επικρότηση του δασκάλου του (Σώϋμπλε). Αυτή η νοοτροπία βρίσκεται παντού: Στους κυβερνώντες, στα ΜΜΕ με το ΜΕΓΑ πχ να μας δείχνει επί πολλή ώρα τι λέει η Μερκελ ο Μοσκοβισί και ο πάσα ένας, διανθιζόμενα με τις αναλυσεις του ποδαριού των κ.κ. Πρετεντέρη, Καψή και Τσίμα. Σε όλα τα επίπεδα της κοινωνίας η ελίτ περασε την κακομοιριά, την επιζήτηση του "χτυπήματος στην πλάτη" όσων νομίζουμε για ανώτερους.\nΒασίλης 05/12/2012 09:41:17\nΟ υπουργός απάντησε στην ερώτηση(sic) που του ετέθη για το θέμα της απειλής της εξόδου από το ευρώ, ότι δεν θα πετυχαίναμε τίποτε περισσότερο από το να σταματήσει η ρευστότητα στις τράπεζες, ότι δεν είχαμε λεφτά για πετρέλαιο κλπ...\nΜετά ερωτάται(sic) "..μα ο Σόιμπλε είπε στη Γερμανική Βουλή ότι τυχόν έξοδος της Ελλάδας από το ευρώ θα ήταν καταστροφική για τη Γερμανία.." και ο υπουργός απάντησε: τη φράση αυτή ο Σόιμπλε την είπε μετά το 'eurogroup', χωρίς άλλο σχολιασμό ή περαιτέρω επιμονή του δημοσιογράφου για απάντηση... Μα φυσικά αφού πρώτα δεχθήκαμε την απόλυτη επιτροπεία, αφού όλα όσα πετυχαίνουμε στην Ελλάδα θα πηγαίνουν για αποπληρωμή των δόσεων των δανείων που λάβαμε, χωρίς καμιά πρόνοια για τους πολίτες, χωρίς νοσοκομεία, χωρίς σχολεία, χωρίς καύσιμα και σύντομα χωρίς πλουτοπαραγωγικές πηγές...\nΈρχεται ΜΕΤΑ από όλα αυτά ο Σόιμπλε και λέει την ΑΛΗΘΕΙΑ.\nΔεν γνωρίζω αν υπάρχει πλέον δυνατότητα για τα επόμενα πενήντα (50) χρόνια να αλλάξει αυτή η επιτροπεία, αυτή η υποδούλωση...\nΜην ξεχνάμε ότι τα δάνεια που "επιμηκύναμε" θα τα ξεπληρώνουμε κανονικότατα (είναι αγγλικού δικαίου) μετά το 2024. Ο μόνος τρόπος να μην τα αποπληρώσουμε είναι να μην υπάρχει έως τότε Αγγλία ή ίσως και Αμερική. Δηλαδή μόνο ο πόλεμος μπορεί να σου χαρίσει την ελευθερία πλέον.\nΌποιος ακόμη πιστεύει ότι ζει σε μια χώρα ελεύθερη να το δηλώσει αμέσως.\nΤο ξέρω κ. Factor, ότι το σχόλιο αυτό δεν θα "ανεβεί". Δεν με πειράζει, αρκεί που το διάβασες εσύ.....\nGuardian Angel 05/12/2012 09:48:20\nΣΥΜΦΩΝΩ ΜΕ ΟΛΑ ΟΣΑ ΛΕΤΕ ΟΣΟΙ ΔΙΑΒΑΣΑΤΕ ΤΟ ΑΡΘΡΟ ΑΛΛΑ ΠΡΟΣΕΞΤΕ ΤΟ ΚΟΛΠΟ ΠΟΥ ΠΑΙΖΕΤΕ ΑΠΟ ΤΗΝ ΚΥΒΕΡΝΗΣΗ. ΒΓΑΙΝΕΙ ΜΠΡΟΣΤΑ ΚΑΠΟΙΟΣ ΠΟΥ ΕΙΝΑΙ Ο ΚΑΚΟΣ ΤΗΣ ΥΠΟΘΕΣΗΣ ΓΙΑ ΝΑ ΤΟΝ ΒΡΙΖΟΥΜΕ ΟΛΟΙ ΜΑΣ ΚΑΙ ΝΑ ΞΕΧΝΑΜΕ ΟΤΙ ΟΛΑ ΑΥΤΑ ΠΟΥ ΓΙΝΟΝΤΑΙ ΤΑ ΥΠΟΓΡΑΦΟΥΝ ΟΛΟΙ.\nΕΥΘΥΝΗ ΕΧΟΥΝ ΟΛΟΙ ΟΙ ΣΥΜΜΕΤΕΧΟΝΤΕΣ ΣΤΗΝ ΤΡΙΤΟΚΟΣΜΙΚΗ (ΚΑΙ ΟΧΙ ΤΡΙΚΟΜΜΑΤΙΚΗ) ΚΥΒΕΡΝΗΣΗ. ΚΑΙ ΟΤΑΝ ΛΕΜΕ ΟΛΟΙ ΕΝΝΟΟΥΜΕ ΟΛΟΙ ΜΗΔΕΝΟΣ ΕΞΑΙΡΟΥΜΕΝΟΥ.\nΓεωργία 05/12/2012 10:38:40\nΈτσι δεν είναι κ.Στουρνάρα;\nΑυτό το 1950 ευρώ, θα είναι το μαξιλάρι ή η ρήτρα περικοπών στην περίπτωση που θα πέσει έξω το πρόγραμμά σας. Θα κρατηθούν τα 4, 5 και 6 χιλιάρικα,\nκαι όταν θα γίνει εκκαθάριση θα..επιστραφούν θα λέει ο νόμος.\nΑμ δε που θα επιστραφούν!!\nΘεόδωρος 05/12/2012 12:07:29\n"Ουαί υμίν Γραμματείς και Φαρισαίοι υποκριταί, οι διυλίζοντες τον κώνωπα και καταπίοντες την κάμηλον..."\nEconomist 05/12/2012 13:28:43\nΆλλη πρόταση υπάρχει. Δύσκολος δρόμος αφού έχουμε πλέον οικονομικά καταστραφεί ως λαός και χώρα. Ο δρόμος αυτός όμως θα οδηγήσει κατά την προσωπική μου άποψη πολλούς στη φυλακή και σε δήμευση περιουσιών και αυτό δεν το θέλουν. Και αφού αυτοί έχουν στην κατοχή τους και το καρπούζι και το μαχαίρι θα προσπαθήσουν να τον αποφύγουν.\nxzetta 05/12/2012 13:31:19\nήταν μια καλή συνέντευξη.\nTARAMAS 05/12/2012 13:47:06\nΜάλλον σοβαρότερος από τους άνευ ουσίας και εναλακτικής λύσης υλακούντες...\nΑιρετικός 05/12/2012 14:51:19\nΕίπε και για την ευθύνη της "ελιτ" και τα χρήματα έξω...Αλλά δεν είπε πως θα έρθουν μέσα...Νόμιμα και παράνομα...\nΓιώργος Π. 05/12/2012 16:40:20\nΚαμιά σχέση με Αλογοσκούφη, Παπαθανασίου, Παπακωνσταντίνου, Βενιζέλο.\nΔιαυγής, σοβαρός και άμεσος δείχνει αυτός, ούτε τσιρίζει, ούτε λειτουργεί ανώφελα και με φλυαρία.\nΑλλά πάλι το ταμείο θα δείξει.\naeroporos 05/12/2012 23:13:27\nΤι να πούμε ρε παιδιά. Από που να βρούνε τα χρήματα?\n1) Μείωση βουλευτών από 300 σε 200 ( Άρθρο 51 συντάγματος)\n2) Σύγκριση των δηλωθέντων εισοδημάτων την τελευταία 20 ετία στην εφορία, με την κινητή και ακίνητη περιουσία του καθ ενός μας. Ότι δεν δικαιολογείται να δεσμεύετε για το κράτος.\nΝΑ ΔΕΙΤΕ ΠΩΣ ΘΑ ΒΡΕΘΟΥΝ ΤΑ ΧΡΗΜΑΤΑ ΝΑ ΞΕΧΡΕΩΣΕΙ Η ΕΛΛΑΔΑ ΜΑΣ.


Αφιονισμένοι για το «δικαίωμα» στον φόνο… – National Post Cyprus\nΑπόψεις 15/01/2020, 1:50 μμ\nΚατέγραφε απλώς ορισμένα επιστημονικά δεδομένα, μαζί με το δικαίωμα κάποιων να ζήσουν. Κάποιοι άλλοι όμως έχουν πολύ παράδοξη, βαθιά μεταλλαγμένη, εντελώς διεστραμμένη αίσθηση της λέξης «δικαίωμα». Ζούμε στην εποχή που δικαίωμα έχουν μόνο όσοι ορίζει και επιλέγει ο παγκόσμιος νεοταξικός βόρβορος και τα εκασταχού φερέφωνά του. Ζούμε στην εποχή που τα αυτονόητα εξουθενώνονται και καθυβρίζονται ως ανόητα. Τα σπουδαία ως γελοία. Τα ιερά και τα όσια ως αναχρονιστικά και ζοφερά.


OEM.gr - Παρουσίαση Conspiracies II: Lethal networks\nΠαρουσίαση Conspiracies II: Lethal networks\nΣυνταξη / Επιμελεια: Θεόδωρος Χατζηκώστας\t|\t21 Απριλιου 2011\nΜετά από οχτώ χρόνια, η PDD Anima/Interactive παρουσιάζει το Conspiracies II: Lethal Networks - ένα αμιγώς Ελληνικό adventure game που ελπίζει να βάλει τον πήχη ψηλότερα από οποιοδήποτε άλλο παιχνίδι που έχει ποτέ κατασκευαστεί στην Ελλάδα. Πόσο καλό είναι αλήθεια;\nΌσον αφορά το τεχνικό κομμάτι, το παιχνίδι έρχεται σε μια κασετίνα που περιέχει τα δύο DVD και το τετρασέλιδο των οδηγιών χρήσης. Η εγκατάσταση καταλαμβάνει κάπου 9GB (!) στον σκληρό δίσκο, χωρίς να έχει ιδιαίτερες απαιτήσεις σε επεξεργαστή ή κάρτα γραφικών. Η ελάχιστη απαίτηση είναι ένας Pentium 4 στα 1.8GHz με 512MB RAM ενώ το προτεινόμενο σύστημα είναι Core2Duo / Athlon64 X2 στα 2.4GHz ή ανώτερο. Η ελάχιστη κάρτα γραφικών θα πρέπει να υποστηρίζει Shaders 2.0 και να διαθέτει 128MB RAM ενώ η προτεινόμενη κάρτα γραφικών, Shaders 3.0 και 512MB RAM. Ουσιαστικά οποιοδήποτε (παλιό) μηχάνημα με DirectX 9.0 κάρτα γραφικών μπορεί να τρέξει το παιχνίδι.\nΤο παιχνίδι είναι ένα 3D adventure που η πλοκή του χωρίζεται τόσο στην επίλυση γρίφων στον 3D κόσμο, όσο και στην διαδαστικότητα στους Full Motion Video διαλόγους. Αποτελεί -κατά τον γράφοντα, ένα παρακλάδι της παλιάς σχολής των adventures (βλ. πρώιμα 2D graphics based).\nΤο σενάριο του παιχνιδιού μας στέλνει στο μέλλον, κάπου στο 2063. Η Γη εντάσσεται ως ισότιμο μέλος στην Περιφερειακή Γαλαξιακή Συμμαχία, με την ελπίδα όλων τα προβλήματα της ανθρωπότητας να λυθούν. Εσείς αναλαμβάνετε τον ρόλο του κυβερνητικού πράκτορα Νικ Δέλιου, ο οποίος θα πέσει σε πολύ βαθιά νερά και θα βρεθεί μπροστά σε συνωμοσίες που επηρεάζουν όλη την ΠΓΣ.\nΗ ιστορία αρχίζει με μερικά εισαγωγικά βίντεο που σας βάζουν πάνω-κάτω στο νόημα και στο σύμπαν του παιχνιδιού. Από εκεί και πέρα ξεκινάτε στα (κάπως) βαθιά, με την επίλυση του πρώτου γρίφου.\nΌσον αφορά αρχικά τα 3D γραφικά, η ποιότητα αυτών δεν μπορεί να συγκριθεί σε καμία περίπτωση με αντίστοιχους τίτλους first person shooter ή ακόμη και adventure, προηγούμενων γενιών: Ο 3D κόσμος είναι απλός, λιτός και βασικά φτιαγμένος όχι για να εντυπωσιάσει αλλά για να "κάνει την δουλειά". Υπάρχουν σκιές και βασικές αντανακλάσεις, αλλά μην περιμένετε να δείτε φύλλα να κουνιούνται ή νερό να κινείται στο διάβα σας. Ακόμη χειρότερα, δεν υπάρχει το sprite του χαρακτήρά σας στον 3D χώρο, οπότε στους καθρέφτες δεν θα δείτε ποτέ τον εαυτό σας. Από την άλλη, αυτά είναι πλημμελήματα.\nΌχι κι άσχημα, αν και θα μπορούσαν να υπάρχουν βελτιώσεις...\nΤο παιχνίδι άλλωστε δεν βασίζεται στην τεχνική αρτιότητα της 3D μηχανής (χωρίς αυτό να σημαίνει πως τα γραφικά είναι άσχημα). Πάντως είναι κρίμα που απλά πράγματα (π.χ. το ανεβοκατέβασμα της κάμερας όταν περπατάτε) θα μπορούσαν να είχαν περιληφθεί για μια πινελιά περισσότερου ρεαλισμού. Η εταιρεία δηλώνει πάντως πως υπάρχουν 12 επίπεδα (πίστες) να επισκεφθείτε και αυτά περιέχουν 8-10 τοποθεσίες έκαστο.\nΟ ήχος, τόσο στα FMV όσο και στα 3D κομμάτια δένει πολύ καλά με την πλοκή και την ατμόσφαιρα. Δίνει έναν κωμικό ή έναν δραματικό τόνο εκεί που χρειάζεται, και γενικά είναι σε καλή ποιότητα και σωστές δόσεις.\nΤα full motion video είναι ίσως το ποιο δυνατό κομμάτι του παιχνιδιού, από την άποψη πως προσθέτουν ατμόσφαιρα, και γεμίζουν το κενό των 3D γραφικών. Βγάζουν αρκετό γέλιο και αρκετό συναίσθημα όπου χρειάζεται. Ο πρωταγωνιστής αποδίδει πολύ καλά και είναι πολύ εκφραστικός, ενώ και οι υπόλοιποι ήρωες (όσους είδαμε τουλάχιστον) παίζουν τον ρόλο τους στον σωστό τόνο που θα ήθελε κάποιος να τους δει σε ένα adventure game. Τα 3D backgrounds που συνδυάζονται με bluebox τεχνική με τους ήρωες δένουν αρμονικά με το σύνολο και το concept. Κάποιος που ψειρίζει ίσως θεωρήσει πως οι ατέλειες είναι ορατές.\nΤο χιούμορ κάνει αισθητή την παρουσία του σε κάθε κομμάτι του παιχνιδιού!\nΕπαναλαμβάνω πως το concept κατ΄εμέ δεν είναι ο απόλυτος ρεαλισμός και όποιος ψάχνει για κάτι τέτοιο μάλλον ψάχνει λάθος τίτλο. Πάντως, έχοντας δει clips από την Αγγλική έκδοση, πιστεύω πως αυτή χάνει λίγο, είτε λόγω της ελαφρώς "σαχλής" προφοράς είτε λόγω της απουσίας αυτού που κάνει μοναδικό το παιχνίδι -της γλώσσας μας! Τέλος να υπενθυμίσουμε πως τα 2D βίντεο του παιχνιδιού έχουν συνολική διάρκεια 2 ώρες και 20 λεπτά -άρα έχετε πολλά να δείτε (και να κάνετε)!\nΔεν θα μπορούσαμε να χαρακτηρίσουμε το gameplay με έναν όρο ή να του βάλουμε μία ταμπέλα. Το παιχνίδι έχει έναν συγκεκριμένο τρόπο λειτουργίας με τους διαλόγους και την επίλυση γρίφων μέσω συνδυασμών, και αυτό το κατατάσσει στα μάτια μας, στα hard-core adventures. Τί θέλουμε να πούμε με αυτό;\nΟι γρίφοι είναι είτε δύσκολοι είτε απαιτούν να μυηθείτε στον συγκεκριμένο τρόπο σκέψης. Αυτό σε συνδυασμό με το γεγονός πως δεν υπάρχει on-line help, δυσκολεύει κάποιον που δεν γνωρίζει τον τρόπο παιχνιδιού. Δεν θέλω να παρεξηγηθώ εδώ: Δεν είμαι ο απόλυτος adventure/RPG gamer, αλλά έχω παίξει και τερματίσει αρκετά παιχνίδια, από την εποχή που έγραφες "go west" έως την εποχή του Final Fantasy. Σε όλα τα mainstream adventure/RPG games, ο παίκτης αργά ή γρήγορα μπαίνει στο νόημα και έχει πάντα βοήθεια αν κολλήσει. Στο Conspiracies II, δυσκολεύτηκα πολλές φορές στο να προσδιορίσω ποιο θα έμελε να είναι το επόμενο μου βήμα στην πλοκή, ενώ κουράστηκα σε φάσεις όπου έτρεχα σαν την άδικη κατάρα πάνω-κάτω να εντοπίσω ένα κρυμμένο αντικείμενο μέσα στον χώρο.\nΚρίνοντας από τα... bloopers, οι συντελεστές δεν δείχνουν να πέρασαν και άσχημα στα γυρίσματα!\nΕυτυχώς το patch που δημιούργησε η Anima (MSI | 3,18 Mb) πολύ σύντομα μετά την κυκλοφορία του τίτλου, διορθώνει σε μεγάλο βαθμό αυτό το θέμα, καθώς πλέον ο χρήστης έχει την δυνατότητα πατώντας TAB να έχει στην οθόνη κόκκινα βελάκια που δείχνουν στον χώρο τα αντικείμενα που έχουν χρήση στο παιχνίδι. Το patch δεν είναι αψεγάδιαστο (π.χ. η ατζέντα της Ανίτας δεν είχε βελάκι), ενώ από την άλλη δείχνει αντικείμενα που είναι π.χ. σε άλλο όροφο (και σε διαφορετικό κομμάτι της πλοκής).\nΠιστεύουμε πως αυτή η βοήθεια δεν θα πρέπει να χρησιμοποιείται συνεχώς, αφού μπορεί μεν να σας σώσει από αρκετό χάσιμο χρόνου (και από αρκετό εκνευρισμό) αν κολλήσετε, αλλά από την άλλη απλοποιεί ένα από τα βασικά κομμάτια του παιχνιδιού.\nΜία προεπισκόπηση του gameplay θα δείτε εδώ:\n(spoiler alert: Επιλύεται ο πρώτος γρίφος)\nΥπόψιν πως το frame rate είναι πολύ πιο απαλό από ότι παρουσιάζεται στο βίντεο (GTS250, PhenomII X2 555), απλά τα όποια σπασίματα είναι ευθύνη του Fraps που χρησιμοποιήσαμε για την εγγραφή.\nΑυτό λοιπόν που θα προτιμούσαμε να υπάρχει, είναι και ένα text-tip που να λέει πάνω-κάτω τι θα έπρεπε να κάνουμε στην συνέχεια. Αν και πολλά FMV ουσιαστικά σας υπαγορεύουν ποια είναι η επόμενη κίνηση, οι γρίφοι κάποιες φορές δεν βγάζουν νόημα ή είναι κακώς εκτελεσμένοι. Για παράδειγμα: Το ξεκλείδωμα ενός αισθητήρα που απαιτεί 2 διαφορετικές ενέργειες, θα μπορούσε να εμφανίζεται με έναν οπτικό τρόπο (με αλλαγή χρώματος του κόκκινου led) για να καταλάβει και ο άμοιρος ο gamer πως η έμπνευση του είναι σωστή.\nΠαίξαμε αρκετά το παιχνίδι σε μια προσπάθεια να έρθουμε σε επαφή όσο το δυνατόν περισσότερο με το concept. Επιστρατεύσαμε είτε το κεφάλι μας είτε walkthroughs τρίτων, καθώς απαιτείται χρόνος και σκέψη, και σίγουρα νιώσαμε ικανοποιημένοι όταν το παίδεμα λεπτών είχε αποτέλεσμα. Ευτυχώς εδώ, εκτός από το άφθονο FMV μετά από κάθέ σας σωστό βήμα, θα έρθετε σε επαφή με αρκετές ποσότητες... χιούμορ, που δίνουν έναν ευχάριστο τόνο στο παιχνίδι και αποφορτίζουν τον παίκτη.\nΤο Conspiracies II αποτελεί ένα αξιόλογο adventure game, που απαιτεί ένα συγκεκριμένο τρόπο σκέψης και λειτουργίας, κάτι που δυστυχώς δεν αγγίζει τους πάντες. Οι adventurers με κάποια πείρα θα το αγαπήσουν, είτε για τον συνδυασμό FMV και 3D (όσο και να φαίνεται αστείο, πλέον δεν το συναντάμε συχνά), είτε για τους Ελληνικούς διαλόγους, είτε για το χιούμορ, είτε ακόμη και για τον retro τρόπο επίλυσης των γρίφων (υπάρχουν και εκείνοι που αρέσκονται στην δυσκολία). Για όλους αυτούς, τα €35 που κοστίζει το παιχνίδι αποτελούν πολύ καλό value for money. Αν από την άλλη είστε casual gamer, απαιτητικός για σύγχρονα 3D γραφικά ή ακόμη τύπος που δεν έχει υπομονή με τους γρίφους τις σπαζοκεφαλιές ή τους αυτοσχεδιασμούς, το παιχνίδι μάλλον δεν είναι για εσάς.\nΟ γραφών αν και σε κάποιες στιγμές τα βρήκε μπαστούνια, η αλήθεια είναι πως εθίστηκε στο να προσπαθεί να κάνει ένα βήμα εμπρός για να δει τί θα συμβεί μετά (υπόψιν δε, πως υπάρχουν δύο εναλλακτικά σενάρια τερματισμού), και αυτό λέει πολλά όσον αφορά το παιχνίδι (και κυρίως την ιστορία)... Κλείνοντας, δεν έχουμε παρά να ευχηθούμε η Anima PDD/Interactive να επιτύχει τους στόχους της όσον αφορά το παρόν προϊόν και γιατί όχι να προχωρήσει ακόμη περισσότερο, και να δούμε συντομότερα (και όχι σε οχτώ χρόνια) μια συνέχεια που θα είναι ποιο user friendly και που θα απευθύνεται σε όλο το εύρος των gamers.\nΓια περισσότερες πληροφορίες και βοήθεια σχετικά με το παιχνίδι θα βρείτε:\nκαι στο Facebook, όπου μπορείτε να γίνετε φίλος ή φίλη του Νικ Δέλιου!\nΔείτε επίσης μία πρώτη γενική παρουσίαση του παιχνιδιού: Συνωμοσίες ΙΙ: Φονικά Δίκτυα


volleynews - Τουρνουά «Δ.Μορέλλας» με αρώμα Α2 γυναικών\nΟ Σύνδεσμος Διαιτητών Πετοσφαίρισης Βορείου Ελλάδος Θεσσαλονίκης διοργανώνει το ετήσιο τουρνούα «Δ.Μορέλλας» με την συμμετοχή των Ηρακλή, Ε.Ο.Σταυρούπολης, Δ.Α.Σ.Ω., Ανατόλια, Νέα Γεννεά Ασβεστοχωρίου, και Καμπανιακού.\nΟ ΣΥΔΠΕΒΕΘ διοργανώνει για 11η συνεχόμενη χρονιά το Τουρνουά «Δ. Μορέλλας», στη μνήμη του παλιού διαιτητή-μέλους του . Το φετινό τουρνουά θα διεξαχθεί στο «Αλ. Νικολαΐδης» της Πολίχνης, με τη συμμετοχή ομάδων της Α2 Γυναικών της πόλης μας, από 30 Σεπτεμβρίου έως 2 Οκτωβρίου. Η είσοδος θα είναι ελεύθερη για όλους τους φίλους του βόλλεϊ και το πρόγραμμα έχει ώς εξης:\n18:30 Ε.Ο.Σ – Νέα Γενεά\n20:30 Δ.Α.Σ.Ω – Ηρακλής\n17:30 Καμπανιακός – Ανατόλια\n19:30 Ηρακλής – Νέα Γενεά\nΚυριακή 02 Οκτωβρίου\n17:30 Ε.Ο.Σ – Ανατόλια\n19:30 Καμπανιακός – Νέα Γενεά\nΠερισσότερα από την κατηγορία: « Μια ομάδα ολοκληρωτικά αλλαγμένη το Χαλάνδρι Φιλική νίκη του Πανιωνίου επί του Θριάμβου (video) »


blog +Ο- σφαιρα » 2007 » November\ndemon November 22nd, 2007\n-Γιατί γράφεις για μένα;\nΓιατί είσαι η ζωή μου!\n-Μμμ ωραία ρόγα.\nΠλάκα κάνεις, έτσι; Αρχίζω να πιστεύω ότι δεν υπάρχει λόγος να προσπαθώ να καταλάβω πώς ο εγκέφαλός σου μπορεί να ασχολείται μονάχα με ένα πράγμα τη φορά κι αυτό το ένα πράγμα, είναι φυσικά πολύ συγκεκριμένο. Στήθος, κώλος και λοιπά. Γιατί το συναίσθημα είναι καθαρά γυναικεία υπόθεση; Γιατί το φλερτ, η ρομαντικότητα, η ατμόσφαιρα, το ντελικάτο, η γοητεία, η έκφραση να ανήκει στη γυναίκα;\nΑφού ξέρεις ότι νιώθεις, αφού γνωρίζεις ότι ποθείς, ότι ονειρεύεσαι, ότι θες, ότι έχεις, ότι σου μιλά κι ότι έχει κρυφτεί μέσα σου, γιατί δεν το λες;\nΈχεις ξαπλώσει πάνω στο γρασίδι που εκτείνεται όσο το μάτι μπορεί να καλπάσει κι απολαμβάνεις τη μεταμεσονύχτια σιέστα. Κάτω από την ολόγιομη τρίαινα του φεγγαριού αναπνέεις βαριά, βγάζοντας πηχτές φυσαλίδες από την άκρη του στόματός σου. Η θηλυκή, έφηβη πυγολαμπίδα έλκεται από την επιδερμίδα σου και σε πλησιάζει. Ανακαλύπτει το λακάκι σου και χώνεται στη γλυκιά σχισμή του. Και κουλουριάζεται εκεί. Και ξάφνου, εσύ, ενώ αισθάνεσαι το χάδι από τα φτερά της να σε νανουρίζει, μαγεύοντάς σε, τη διώχνεις νευρικά με το χέρι, σπρώχνοντας τις φλέβες της. Και σε δυο λεπτά που θα έχεις αλλάξει πλευρό, ατάραχος, εκείνη θα ονειρευτείς. Εκείνη θα λαχταρήσεις. Θα δεις μέσα στο πανί του ονείρου, πως η πυγολαμπίδα ξανάρχεται. Επιστρέφει στο λακάκι σου και στο ζεσταίνει και πάλι.\nΜέχρι να τη διώξεις.\nΜέχρι να με διώξεις.\nΜέχρι να πάψεις να πατάς και να γλιστράς πάνω στο γρασίδι.\nΣφίγγω τα βλέφαρά μου, μικραίνω τα χείλη μου, τραβάω τα μαλλιά μου πίσω κότσο και δένω τα δάχτυλά μου. Εύχομαι… σήμερα να μου συμβεί το μέλλον μου. Να απλωθεί η ισορροπία και η ομορφιά σε όλη μου τη ζωή.\nΓιατί πάντα πρέπει να πηγαίνει καλά μόνο ένα κομμάτι; Ή προσωπικά ή επαγγελματικά. Λες και είναι ζάρι. Όταν φέρνεις έξι, φέρνεις και άσσο. Απλώς είναι κρυμμένος και δεν θα τον δεις παρά μόνο αν γυρίσεις την πλευρά.\nΈχω βάλει Epica κι αρχίζω να ανεβαίνω ορόφους με το “Adyta”. Σε όποιο χρόνο και να ζούσα, αυτή την ψυχή δεν θα κουβαλούσα; Κάποιος την έχει βιδώσει με πολύ δύναμη και δε λέει να πέσει, να αλλάξει πλευρά. Κι έτσι κουβαλάω ή το 6 ή το 1. Ποιο όμως; Φαντάζομαι ότι θα το μάθω μονάχα όταν πια θα το ξέρω και μέσα μου. Όταν η ζωή μου θα ξεψυχά, όταν θα μπορώ να γελάω με τα λάθη μου και να θλίβομαι με κάθε πρόσωπο που άφησα να μου φύγει. Προς το παρόν, κι αυτό είναι το παρόν μου, ο χρόνος μου, υφαίνω ανεξίτηλα, ατελείωτα.\nΥφαίνω δάκρυα κι επιτυχίες, γνώση κι εμπειρίες, υφαίνω ματιές και σκέψεις, αγγίγματα κι ανατριχίλες.\nΜπορεί σήμερα να είναι η στιγμή; Μπορεί σήμερα ο άνθρωπος που κρατά μια ομορφιά στο δάχτυλό του, να γίνει άυλος και το φάντασμά μου να τον ρουφήξει απόλυτα προς το μέρος μου, το μέλλον μου; Τα κομμάτια του σύμπαντος μπορούν σήμερα, τώρα, να ενωθούν για να γεννήσουν για μένα, για μας, για το χρόνο μου; Αν απλώσω το χέρι μου θα σε φτάσω, όπου κι αν είσαι. Αλλά αν δεν έχεις το ίδιο χρώμα με μένα, τώρα, θα περάσεις στο 1 κι όχι στο 6. Κι εγώ σε χρειάζομαι στο άσπρο τώρα. Δε μου είσαι χρήσιμος στην απόχρωση, στο αφηρημένο, στο ημιτόνιο.\nΠρέπει να συντονιστείς με τη σκέψη, με τη χορδή, με το μάτι, το χρώμα, τον τόνο, την κίνηση.\nΑν σκαρφαλώσεις σε ένα μικρό κομμάτι παγόβουνου, μπορεί να γλιστρίσεις και να θαφτείς κάτω από τους εκατομμύρια καθρέφτες του ωκεανού. Μπορεί όμως και να μπήξεις τα νύχια σου μέσα στο σφιχτό πάγο, να γραπωθείς από την ακανόνιστη επιφάνεια και να ταξιδέψεις μέσα από λευκούς χρόνους, άσπρες πηγές και τρύπες.\nΚάν’το να συμβεί. Σε ξορκίζω. Στο ζητώ. Στο τραγουδώ.


Η Τζούλια Αλεξανδράτου πιο «μωρό» από ποτέ! Δείτε τι φωτό ανέβασε! [photo] ~ mychannel.gr\nΗ Τζούλια Αλεξανδράτου πιο «μωρό» από ποτέ! Δείτε τι φωτό ανέβασε! [photo]\nΕπειδή έχουμε δει πολλά από τη Τζούλια αυτό είναι πράγματι …ανατροπή! Η Τζούλια Αλεξανδράτου μπορεί όπως ισχυρίζεται να περνάει υπέροχα στο εξωτερικό μαζί με τον σύζυγο της αλλά έχει κι αυτή τις στιγμές αδυναμίας της.\nΌσο και να δηλώνει πως έχει αφήσει την Ελλάδα στο παρελθόν και δεν θέλει να θυμάται πρόσωπα και καταστάσεις τόσο διαψεύδει τα λεγόμενα της με τις κινήσεις της. Άλλωστε όταν αφήνεις κάτι, δεν γυρίζεις μετά πίσω ούτε για διακοπές. Έτσι δεν είναι Τζούλια; Κι επίσης, μπορεί στο παρελθόν να έχει μιλήσει άσχημα για τους γονείς της, όμως τουλάχιστον η μητέρα της δεν είναι δυνατόν να μην της λείπει. Αναπολεί το παρελθόν και μοιράζεται μαζί μας στιγμές από τα παιδικά της χρόνια αρκετά συχνά. Τώρα τη βλέπουμε και στην αγκαλιά της μαμάς της όταν ήταν ακόμα μωρό. Από ομορφιά πάντως, είχε να μοιάσει!!!


Δωρεάν δερματοσκόπηση και χαρτογράφηση σπίλων\nΗ εμφάνιση σπίλων είναι ιδιαίτερα συχνή, καθώς, σχεδόν όλοι οι ενήλικες έχουν στο δέρμα τους από 10 – 40 ελιές, ενώ φυσιολογική κρίνεται η ύπαρξη ακόμα περισσότερων σε ανθρώπους με ανοιχτόχρωμο δέρμα. Συνήθως είναι καφέ, σπανιότερα μπλε, μαύροι ή έχουν το χρώμα του δέρματος.\nΟι περισσότεροι είναι ακίνδυνοι ΕΚΤΟΣ κι αν τραυματιστούν.\nΕξαιτίας της ανάπτυξης μελανώματος, ΟΛΟΙ ΜΑΣ θα πρέπει να ελέγχουμε πολύ συχνά το δέρμα μας για τυχόν αλλαγές και ανά τακτά χρονικά διαστήματα να επισκεπτόμαστε τον δερματολόγο για λεπτομερή και σχολαστικό έλεγχο!\nΑυξημένο κίνδυνο μελανώματος, διατρέχουν οι άνθρωποι με μεγάλο αριθμό σπίλων (άνω των 100).\nΕρευνητές ανακάλυψαν ότι οι γυναίκες που διαγνώσθηκαν με μελάνωμα σε μια συγκεκριμένη φάση της ζωής τους διατρέχουν πενταπλάσιο κίνδυνο για την ανάπτυξη της νόσου! Επίσης είχαν επταπλάσιες πιθανότητες μετάστασης και εννέα φορές περισσότερο να εμφανίσουν υποτροπή του καρκίνου σε σύγκριση με άλλες γυναίκες!\nΓι' αυτό η Πανελλήνια Κάρτα Υγείας εξασφάλισε για όλα τα μέλη της τις εξής ειδικές παροχές εντελώς ΔΩΡΕΑΝ:\nΚλινική εξέταση από ειδικό ιατρό δερματολόγο\nΔερματοσκόπηση σπίλων - θηλωμάτων\nΧαρτογράφηση σπίλων - θηλωμάτων\nΔιάγνωση και αγωγή από ιατρό δερματολόγο\nΚαλέστε άμεσα στο 211 10 86 800 και κλείστε το ραντεβού σας!\nΟι παραπάνω παροχές προσφέρονται στο διαγνωστικό κέντρο Medi Family Athens, Βασιλέως Ηρακλείου 6, Μουσείο Αθηνών και ισχύουν μέχρι 31/7/2017.


Επικές μάχες στο Ενόπλων! - Sportsland\nΕπικές μάχες στο Ενόπλων!\nΑρχική / Πινγκ Πονγκ / Επικές μάχες στο Ενόπλων!\nΤο Πανελλήνιο πρωτάθλημα Ενόπλων Δυνάμεων ήταν ακριβώς όπως το περιμέναμε! Είχε σπουδαία παιχνίδια, αλλά στο τέλος χαμογέλασε, όπως ήταν φυσικό, ο Βλοτινός! Στο άψογο τουρνουά που έγινε στην Βούλα σπουδαίοι παίκτες πήραν μέρος και έπαιξαν ελεύθερα με στόχο το μετάλλιο!\nΣτα ατομικά, όπως είχαμε πει, από την στιγμή που κατέβηκε ο Γιάννης Βλοτινός δεν θα είχε και μεγάλο ενδιαφέρον! Ο πρώην διεθνής αθλητής που υπηρετεί στην πυροσβεστική βγήκε πρώτος. Την δεύτερη θέση πήρε ο Νικολόπουλος από το πεζικό! Τρίτοι βγήκαν οι Σοφίλλας και Τσαρσιταλίδης. Αξιοσημείωτη η νίκη του Νικολόπουλου επί του «Τσάρσι», ενώ και ο Σοφίλλας κοίταξε στα μάτια τον μεγάλο Βλοτινό, αλλά τελικά έχασε 3-0.\nΣπουδαίο παιχνίδι έγινε ανάμεσα στον Κεσκίνογλου και τον Παύλοζα, αλλά τελικά επικράτησε ο «Κέσκι»!\nΣτο διπλό την πρώτη θέση πήραν οι Σοφίλλας/ Νικολόπουλος (Πεζικό) που κέρδισαν 3-1 τους Βλοτινό και Πουλάκη (πυροσβεστική), ενώ τρίτοι βγήκαν οι Ζαφειρόπουλος/ Μαντάς (Πυροσβεστική) και τα αδέρφια Κυριακόπουλοι από την αστυνομία.\nΤέλος στα ομαδικά το πεζικό που ήταν το φαβορί πήραν την πρώτη θέση και δεύτερη βγήκε η πυροσβεστική.


Σύλλογος Εκπαιδευτικών A'Βάθμιας Εκπαίδευσης Ηρακλείου Δομήνικος Θεοτοκόπουλος - ΔΙΟΡΓΑΝΩΣΗ ΣΕΜΙΝΑΡΙΟΥ ΑΠΟ ΤΗΝ ΟΜΑΔΑ ΒΙΒΛΙΟΥ\nΑρχικήΟμάδες ΕργασίαςΟμάδα ΒιβλίουΔΙΟΡΓΑΝΩΣΗ ΣΕΜΙΝΑΡΙΟΥ ΑΠΟ ΤΗΝ ΟΜΑΔΑ ΒΙΒΛΙΟΥ\nΔΙΟΡΓΑΝΩΣΗ ΣΕΜΙΝΑΡΙΟΥ ΑΠΟ ΤΗΝ ΟΜΑΔΑ ΒΙΒΛΙΟΥ\nΓράφτηκε από τον/την Σύλλογος Δομήνικος Θεοτοκόπουλος on 26 Νοεμβρίου 2014 . Posted in Ομάδα Βιβλίου\nΔιοργάνωση σεμιναρίου με τίτλο: Σχεδιαστές του μέλλοντος\nΗ Ομάδα Βιβλίου του Συλλόγου μας σε συνεργασία με το Ινστιτούτο Πληροφορικής του Ι.Τ.Ε. (ΙΠ – ΙΤΕ) και τον κ. Δημήτρη Γραμμένο, Κύριο Ερευνητή του Ινστιτούτου Πληροφορικής, μαζί με ομάδα του Εργαστηρίου Επικοινωνίας Ανθρώπου-Υπολογιστή του Ινστιτούτου Πληροφορικής, διοργανώνουμε μία διαδραστική παρουσίαση με τίτλο «Σχεδιαστές του Μέλλοντος».\nΗ δραστηριότητα έχει σχεδιασθεί για παιδιά Δημοτικού με βασικό σκοπό να τα εισάγει στις έννοιες της Σχεδίασης (design) και της Σχεδιαστικής Σκέψης (design thinking). Ενδεικτικά, αναφέρονται κάποιοι από τους στόχους που επιδιώκονται στο πλαίσιο αυτής της δραστηριότητας :\nΝα «ταξιδέψουν» στο μέλλον\nΝα μάθουν για τη Σχεδίαση και τους Σχεδιαστές\nΝα προσπαθήσουν να ανακαλύψουν τη χρήση περίεργων εφευρέσεων\nΝα πειραματιστούν και να συνεργασθούν\nΝα γίνουν για λίγο Σχεδιαστές...\n...κι όλα αυτά παίζοντας, διασκεδάζοντας και χρησιμοποιώντας πολλή- πολλή φαντασία!\nH συμμετοχική – δημιουργική δραστηριότητα παρουσιάζεται στους συναδέλφους εκπαιδευτικούς σε μορφή βιωματικού σεμιναρίου με στόχο την προσέγγιση της δράσης αλλά και της λογικής σχεδίασής της, καθώς και τη διερεύνηση της εφαρμογής της μέσα στην σχολική τάξη. Οι συμμετέχοντες θα κληθούν να πάρουν τις θέσεις των παιδιών ώστε να ζήσουν από πρώτο χέρι την εμπειρία των «Σχεδιαστών». Κατά τη διάρκεια της δραστηριότητας θα γίνονται σύντομες παρεμβάσεις και συζήτηση σχετικά με τα επιμέρους συνθετικά της στοιχεία.\nΤο σεμινάριο θα διεξαχθεί το Σάββατο, 13/12/14 στις 9.30 π.μ. στο 43Ο Δ.Σ. Ηρακλείου (Σπύρου Μουστακλή & Έβρου γωνία). Η παρακολούθηση είναι τετράωρη.\nΠαρακαλείσθε να δηλώσετε συμμετοχή ενδιαφέροντος το αργότερο μέχρι την Τετάρτη, 10/12/14 στα τηλέφωνα :\nΕμμανουέλα Περυσινάκη, 6974035678 και\nΕλένη Κόκαλη, 6938301282.\nΟ ανώτερος αριθμός συμμετεχόντων είναι 30 άτομα και θα τηρηθεί σειρά προτεραιότητας.\n«Σχεδιαστές του Μέλλοντος»...\n...αυτοί οι οποίοι θα γίνουν σχεδιαστές στο μέλλον ή αυτοί που θα σχεδιάσουν το μέλλον;\n( μία ερώτηση για προβληματισμό μέχρι το σεμινάριο!)


Περιφέρεια Πελοποννήσου: Ψηφίστηκε ομόφωνα ο προϋπολογισμός του Περιφερειακού Ταμείου Ανάπτυξης - ΕΛΕΥΘΕΡΙΑ Online\nΠέμπτη, 19 Ιανουαρίου 2012 21:57\nΠεριφέρεια Πελοποννήσου: Ψηφίστηκε ομόφωνα ο προϋπολογισμός του Περιφερειακού Ταμείου Ανάπτυξης\nΤη νέα δημιουργική και αναπτυξιακή αντίληψη για τη λειτουργία του Περιφερειακού Ταμείου Ανάπτυξης τόνισε ο περιφερειάρχης Πελοποννήσου και πρόεδρος του Δ.Σ. Πέτρος Τατούλης κατά την πρώτη συνεδρίαση του σώματος για το 2012, κατά την οποία ψηφίστηκε ομόφωνα ο προϋπολογισμός του έτους.\nΠροοίμιο δρομολόγησης μιας διαφορετικής πολιτικής χαρακτήρισε τη συνάντηση αυτή ο κ. Τατούλης, με στόχο να συνδυαστεί η απορροφητικότητα των κονδυλίων με την λειτουργία του Ταμείου ως μοχλού ανάπτυξης του στρατηγικού σχεδιασμού της Περιφέρειας Πελοποννήσου, μετατρέποντάς το από αδρανοποιημένο σε ουσιαστικά αξιοποιήσιμο εργαλείο.\n«Στην Περιφέρεια Πελοποννήσου θέλουμε πολιτικές που να ευνοούν την επιχειρηματικότητα, ως λύση εξόδου της χώρας από την κρίση, προκειμένου να ανταποκριθούμε στην ευθύνη που μας ανέθεσαν οι πολίτες. Για το λόγο αυτό συγκροτούμε συγκεκριμένη ατζέντα ενεργειών και στοχεύουμε σε συγκεκριμένα αποτελέσματα», δήλωσε ο Περιφερειάρχης απευθυνόμενος στο Δ. Σ. του Περιφερειακού Ταμείου Ανάπτυξης.\nΑφού εξήρε την ικανότητα και εμπειρία των στελεχών του Ταμείου, τόνισε την ανάγκη ενίσχυσής του με σκοπό τη σφαιρικότητα της αντίληψης, την προσβασιμότητα σε προγράμματα και την οπτικοποίηση των αποτελεσμάτων.\n«Στόχος μας είναι να δημιουργήσουμε τις προϋποθέσεις ανάπτυξης της Περιφέρειας Πελοποννήσου και αντιμετώπισης του καίριου προβλήματος της ανεργίας», δήλωσε ο κ. Τατούλης αναφερόμενος στη θεσμική ευθύνη της αιρετής Περιφέρειας για προάσπιση του συμφέροντος του τόπου και των πολιτών.\nΤόνισε τέλος ο Περιφερειάρχης την πολιτική αντίθεση του απέναντι στη δημιουργία φαραωνικών και πολυέξοδων έργων με αμφίβολη αποτελεσματικότητα, και την στήριξη του στην πρόκριση λειτουργικών, ασφαλών και ευέλικτων έργων. Σε αυτή τη λογική, όπως υποστήριξε ο κ. Τατούλης, οφείλεται και η εξάμηνη έκρηξη των μεγάλων και σημαντικών έργων στην Περιφέρεια Πελοποννήσου.


Νέο Δ.Σ στον Ποδηλατικό Σύλλογο Λέσβου- Πρόεδρος ξανά ο Ιγνάτης Λασκαρίδης - LesvosPost.com | ΕΙΔΗΣΕΙΣ & ΝΕΑ ΤΗΣ ΛΕΣΒΟΥ\nHome / Αθλητισμός / Δελτία τύπου / Εκλογές / Κοινωνία / Λέσβος / Νέο Δ.Σ στον Ποδηλατικό Σύλλογο Λέσβου- Πρόεδρος ξανά ο Ιγνάτης Λασκαρίδης\nΝέο Δ.Σ στον Ποδηλατικό Σύλλογο Λέσβου- Πρόεδρος ξανά ο Ιγνάτης Λασκαρίδης\n2/12/2019 06:00:00 μ.μ. Αθλητισμός, Δελτία τύπου, Εκλογές, Κοινωνία, Λέσβος\nΌπως προβλέπει το καταστατικό μετά την λήξη 3ετίας το απερχόμενο ΔΣ κηρύσσει και διοργανώνει εκλογές για την ανανέωση ψήφου του νέου ΔΣ που θα έχει 3ετή θητεία. Με την έναρξη των εργασιών ο ταμίας παρέδωσε στον πρόεδρο κατάσταση των παρόντων ταμειακά ενεργών μελών.\nΗ Γενική Συνέλευση ξεκίνησε με τον απολογισμό του 2018 που ανακοινώθηκε από τον αντιπρόεδρο του Πο. Συ. Λέσβου, Ανεζίνο Τάκη. Ακολούθησε ο οικονομικός απολογισμός του παρελθόντος έτους από τον Ταμεία Χατζέλη Μάνο και ολοκληρώθηκε με την εισήγηση του προϋπολογισμού από τον Πρόεδρο Λασκαρίδη Ιγνάτη. Στη συνέχεια οι παρευρισκόμενοι κλήθηκαν να ψηφίσουν για την έγκριση όλων των παραπάνω.\nΓια τα πρακτικά με φανερή ψηφοφορία ενέκριναν όλα τα παραπάνω οι 30 από τους 31 παρόντες.\nΟ Ταμίας ανακοίνωσε στον πρόεδρο ότι τα παρόντα μέλη είναι πάνω από το 50% του συνόλου των ταμειακά ενεργών, κάτι που κινεί την έναρξη των εκλογών.\nΠροεδρεύει ο Πρόεδρος Λασκαρίδης Ιγνάτης και τηρεί τα πρακτικά Ο ειδικός Γραμματέας Χαράλαμπος Αράπης. Εκλέχτηκε 3μελής Εφορευτική Επιτροπή αποτελούμενη από τον Κακαγιάννη Στυλιανό, Μανωλιά Γεώργιο και Σπύρο Παυλή. Ο Πρόεδρος επιβεβαίωσε την απαρτία και κήρυξε την έναρξη των εκλογών.\nΗ ψηφοφορία έγινε με μυστική ψηφοφορία σε ενιαίο ψηφοδέλτιο και υποψήφιοι για το ΔΣ (με αλφαβητική σειρά) ήταν οι: Ανεζίνος Παναγιώτης, Αράπης Χαράλαμπος, Βογιατζής Ιωάννης, Γιαννούλης Παναγιώτης, Δαλέκος Ελευθέριος, Δουκαρέλλης Παναγιώτης, Κουτρούπης Τιμολέων, Λασκαρίδης Ιγνάτης, Σαμαράς Παναγιώτης και Χατζέλης Εμμανουήλ. Υποψήφιοι για την Εξελεγκτική Επιτροπή (ΕΕ) ήταν οι Βεγιάννης Γιάννης, Εγγλεζόπουλος Θεόφιλος και Τριανταφύλλου Ανδρέας.\nΤα μέλη κλήθηκαν να ψηφίσουν έως και 7 υποψήφιους για το ΔΣ και έως 3 για την ΕΕ.\nΜετά την ολοκλήρωση της ψηφοφορίας που έγινε με τυπωμένο ψηφοδέλτιο, σε φάκελο με τη σφραγίδα του συλλόγου και την υπογραφή του Προέδρου της Εφορευτικής Επιτροπής, συνέχεια είχε η καταμέτρηση των ψήφων.\nΈγινε η διαλογή και βρέθηκαν: 40 ψηφοδέλτια. 39 έγκυρα ένα (1) άκυρο.\nΟι 9 πρώτοι του ψηφοδελτίου εκλέγονται για τη σύσταση του ΔΣ. Οι υπόλοιποι 2 αποτελούν αναπληρωματικά μέλη.\nΟι 7 που ψηφίστηκαν για το ΔΣ είναι (Με σειρά ψήφων): Ιγνάτης Λασκαρίδης 36 ψήφοι, Ανεζίνος Τάκης 35 ψήφοι, Δουκαρέλλης Παναγιώτης 33 ψήφοι, Αράπης Χαράλαμπος 27 ψήφοι, Βογιατζής Ιωάννης 23 ψήφοι, Γιαννούλης Παναγιώτης 21 ψήφοι, και Σαμαράς Παναγιώτης 14 ψήφοι.\nΓια αναπληρωματικά μέλη ψηφίστηκαν οι: Κουτρούπης Τιμολέων με 12 ψήφους και ο Δαλέκος Ελευθέριος με 10 ψήφους.\nΓια την ΕΕ ψηφίστηκαν: Βεγιάννης Γιάννης 27 ψήφοι, Εγγλεζόπουλος Θεόφιλος 25 ψήφοι και Τριανταφύλλου Ανδρέας 24 ψήφοι.\nΤο απερχόμενο ΔΣ θέλει πρώτα απ όλα να ευχαριστήσει τα μέλη του, που συμμετείχαν στις εκλογές κι έδειξαν μ αυτό τον τρόπο τη συμπαράστασή τους στο σύλλογο, αλλά και το ενδιαφέρον τους στην εξέλιξη των ποδηλατικών στο νησί, καθώς συμβάλουν μ αυτόν τον τρόπο τα μέγιστα και με την παρουσία τους γεμίζουν με δύναμη το νέο ΔΣ για το έργο της επόμενης 3ετίας.\nΤέλος θέλουμε να ευχαριστήσουμε το Εμπορικό Επιμελητήριο Μυτιλήνης που μας πρόσφερε την αίθουσα Ι. Παυλακέλλης για την ομαλή διεξαγωγή της Ετήσιας Γενικής Συνέλευσης του Ποδηλατικού Συλλόγου Λέσβου και τις εκλογές μας.